Ta dokument vsebuje odobrene informacije o zdravilu Eltrombopag Accord z označenimi spremembami v primerjavi s prejšnjim postopkom, ki je vplival na informacije o zdravilu (EMA/VR/0000269269).

Več informacij je na voljo na spletni strani Evropske agencije za zdravila: <https://www.ema.europa.eu/en/medicines/human/EPAR/eltrombopag-accord>

**PRILOGA I**

POVZETEK GLAVNIH ZNAČILNOSTI ZDRAVILA

**1. IME ZDRAVILA**

Eltrombopag Accord 12,5 mg filmsko obložene tablete

Eltrombopag Accord 25 mg filmsko obložene tablete

Eltrombopag Accord 50 mg filmsko obložene tablete

Eltrombopag Accord 75 mg filmsko obložene tablete

**2. KAKOVOSTNA IN KOLIČINSKA SESTAVA**

Eltrombopag Accord 12,5 mg filmsko obložene tablete

Ena filmsko obložena tableta vsebuje 12,5 mg eltrombopaga v obliki eltrombopagijevega olamina.

Eltrombopag Accord 25 mg filmsko obložene tablete

Ena filmsko obložena tableta vsebuje 25 mg eltrombopaga v obliki eltrombopagijevega olamina.

Eltrombopag Accord 50 mg filmsko obložene tablete

Ena filmsko obložena tableta vsebuje 50 mg eltrombopaga v obliki eltrombopagijevega olamina.

Eltrombopag Accord 75 mg filmsko obložene tablete

Ena filmsko obložena tableta vsebuje 75 mg eltrombopaga v obliki eltrombopagijevega olamina.

Za celoten seznam pomožnih snovi glejte poglavje 6.1.

**3. FARMACEVTSKA OBLIKA**

filmsko obložena tableta (tablete)

Eltrombopag Accord 12,5 mg filmsko obložene tablete

Oranžne do rjave, okrogle, obojestransko izbočene filmsko obložene tablete z oznako »I« na eni strani in s premerom približno 5,5 mm.

Eltrombopag Accord 25 mg filmsko obložene tablete

Temno rožnate, okrogle, obojestransko izbočene filmsko obložene tablete z oznako »II« na eni strani in s premerom približno 8 mm.

Eltrombopag Accord 50 mg filmsko obložene tablete

Rožnate, okrogle, obojestransko izbočene filmsko obložene tablete z oznako »III« na eni strani in s premerom približno 10 mm.

Eltrombopag Accord 75 mg filmsko obložene tablete

Rdeče do rjave, okrogle, obojestransko izbočene filmsko obložene tablete z oznako »IV« na eni strani in s premerom približno 12 mm.

**4. KLINIČNI PODATKI**

**4.1 Terapevtske indikacije**

Zdravilo Eltrombopag Accord je indicirano za zdravljenje odraslih bolnikov, ki imajo primarno imunsko trombocitopenijo (ITP) in se niso odzvali na zdravljenje z drugimi zdravili (npr. kortikosteroidi, imunoglobulini) (glejte poglavji 4.2 in 5.1).

Zdravilo Eltrombopag Accord je indicirano za zdravljenje pediatričnih bolnikov, ki so stari 1 leto ali več, imajo primarno imunsko trombocitopenijo (ITP) s trajanjem 6 mesecev ali več od postavitve diagnoze in se niso odzvali na zdravljenje z drugimi zdravili (npr. kortikosteroidi, imunoglobulini) (glejte poglavji 4.2 in 5.1).

Zdravilo Eltrombopag Accord je indicirano za zdravljenje trombocitopenije pri odraslih bolnikih okuženih z virusom hepatitisa C (HCV), pri katerih je stopnja trombocitopenije glavni dejavnik, ki preprečuje začetek ali omejuje sposobnost vzdrževanja optimalnega zdravljenja z interferoni (glejte poglavje 4.4 in 5.1).

**4.2 Odmerjanje in način uporabe**

Zdravljenje z eltrombopagom je treba začeti in mora ostati pod nadzorom zdravnika, ki ima izkušnje z zdravljenjem hematoloških bolezni ali kroničnih okužb s hepatitisom C in njegovih zapletov.

Odmerjanje

Odmerek eltrombopaga je treba določiti na osnovi števila trombocitov pri vsakem bolniku posebej. Cilj zdravljenja z eltrombopagom ne sme biti normalizacija števila trombocitov.

Eltrombopag je na voljo kot prašek za peroralno suspenzijo z drugimi tržnimi imeni. Pri uporabi praška za peroralno suspenzijo lahko pride do večje izpostavljenosti eltrombopagu kot pri uporabi zdravila v obliki tablet (glejte poglavje 5.2). Pri prehodu z uporabe tablet na uporabo praška za peroralno suspenzijo je prva 2 tedna treba bolnikom določati število trombocitov enkrat na teden.

*Imunska (primarna) trombocitopenija*

Uporabiti je potrebno najmanjši možni odmerek, da se doseže in vzdržuje število trombocitov ≥50 000/µl. Prilagoditev odmerka je odvisna glede na odziv števila trombocitov. Eltrombopaga se ne sme uporabljati za normalizacijo števila trombocitov. V kliničnih študijah, se je število trombocitov povečalo v 1 do 2 tednih po uvedbi eltrombopaga in zmanjšalo v 1 do 2 tednih po prekinitivi.

*Odrasli in pediatrična populacija bolnikov, starih od 6 do 17 let*

Priporočeni začetni odmerek eltrombopaga je 50 mg enkrat na dan. Pri bolnikih vzhodnoazijskega/jugovzhodnoazijskega porekla je treba zdravljenje z eltrombopagom uvesti v zmanjšanem odmerku, to je 25 mg enkrat na dan (glejte poglavje 5.2).

*Pediatrična populacija bolnikov, starih od 1 do 5 let*

Priporočeni začetni odmerek eltrombopaga je 25 mg enkrat na dan.

*Nadziranje in prilagajanje odmerka*

Po uvedbi zdravljenja z eltrombopagom je treba odmerek prilagoditi tako, da se doseže in vzdržuje število trombocitov ≥50 000/µl, kar je potrebno za zmanjšanje tveganja za pojav krvavitev. Odmerka 75 mg enkrat na dan se ne sme preseči.

Ves čas zdravljenja z eltrombopagom je treba redno spremljati rezultate hematoloških preiskav in testov jetrne funkcije in režim odmerjanja eltrombopaga prilagoditi na osnovi števila trombocitov, kot je prikazano v preglednici 1. Med zdravljenjem z eltrombopagom je treba tedensko opravljati preiskave celotne krvne slike, vključno s številom trombocitov in razmazi periferne krvi, dokler ni doseženo stabilno število trombocitov (≥50 000/µl za najmanj 4 tedne). Preiskave celotne krvne slike, vključno s številom trombocitov in razmazi periferne krvi, je nato treba delati enkrat na mesec.

Preglednica 1 Prilagoditve odmerka eltrombopaga pri bolnikih z ITP

|  |  |
| --- | --- |
| Število trombocitov | Prilagoditev odmerka ali odziv |
| <50 000/µl po najmanj 2 tednih zdravljenja | Dnevni odmerek povečujte za 25 mg do največjega odmerka 75 mg/dan.\* |
| ≥50 000/µl do ≤150 000/µl | Uporabite najmanjši odmerek eltrombopaga in/ali sočasno uporabljenega zdravila za zdravljenje ITP, da se vzdržuje število trombocitov, ki preprečuje ali zmanjša tveganje za pojav krvavitev. |
| >150 000/µl do ≤250 000/µl | Dnevni odmerek zmanjšajte za 25 mg. Počakajte 2 tedna in nato ovrednotite učinek tega in vseh nadaljnjih prilagoditev odmerka.♦ |
| >250 000/µl | Zdravljenje z eltrombopagom prekinite. Pogostnost nadziranja trombocitov povečajte na dvakrat na teden.  Ko se število trombocitov zmanjša na ≤100 000/µl, ponovno uvedite zdravljenje v dnevnem odmerku, zmanjšanem za 25 mg. |

\* Pri bolnikih, ki jemljejo 25 mg eltrombopaga vsak drugi dan, povečajte odmerjanje na 25 mg vsak dan.

♦ Pri bolnikih, ki jemljejo 25 mg eltrombopaga enkrat na dan, razmislite o odmerjanju 12,5 mg enkrat na dan ali o možnosti odmerjanja 25 mg vsak drugi dan.

Eltrombopag se lahko uporablja sočasno z drugimi zdravili za zdravljenje ITP. Režim odmerjanja sočasno uporabljenih drugih zdravil za zdravljenje ITP je treba prilagoditi kot je to medicinsko upravičeno, da se med zdravljenjem z eltrombopagom prepreči prekomerno povečanje števila trombocitov.

Pred razmislekom o naslednji prilagoditvi odmerka je treba počakati najmanj dva tedna, da se pokaže učinek kakršnekoli prilagoditve odmerka na odzivu števila trombocitov.

Standardna prilagoditev odmerka eltrombopaga, bodisi zmanjšanje bodisi povečanje, je 25 mg enkrat na dan.

*Prekinitev zdravljenja*

Če se število trombocitov po 4 tednih zdravljenja z eltrombopagom v odmerku 75 mg enkrat na dan ne poveča do vrednosti, ki zadostujejo za preprečitev klinično pomembne krvavitve, je treba zdravljenje z eltrombopagom prekiniti.

Bolnike je treba periodično klinično ovrednotiti. Odločitev o nadaljevanju zdravljenja mora sprejeti lečeči zdravnik pri vsakem bolniku posebej. Pri bolnikih, pri katerih ni bila opravljena splenektomija, je treba izvesti tudi ovrednotenje glede na splenektomijo. Po prekinitvi zdravljenja se trombocitopenija lahko ponovi (glejte poglavje 4.4).

*Trombocitopenija povezana s kroničnim hepatitisom C (HCV)*

Ko se eltrombopag uporablja v kombinaciji s protivirusnimi zdravili, je potrebno upoštevati celoten povzetek glavnih značilnosti sočasno uporabljenih zdravil za podrobnejše informacije o varnosti in kontraindikacijah.

V kliničnih študijah, se po uvedbi eltrombopaga, število trombocitov na splošno začne dvigovati v 1 tednu. Cilj zdravljenja z eltrombopagom je doseči najmanjši nivo števila trombocitov, ki je potreben za uvedbo protivirusnega zdravljenja, v skladu s priporočili klinične prakse. Med protivirusnim zdravljenjem je cilj zdravljenja vzdrževanje števila trombocitov na nivoju, ki preprečuje nevarnost zapletov s krvavitvami, običajno okoli 50 000-75 000/µl. Potrebno se je izogibati številu trombocitov >75 000/µl. Potrebno je uporabiti najmanjši odmerek eltrombopaga, da se doseže cilj. Prilagoditev odmerka je odvisna glede na odziv števila trombocitov.

*Režim začetnega odmerjanja*

Začetni odmerek eltrombopaga je 25 mg enkrat na dan. Pri HCV bolnikih vzhodnoazijskega/jugovzhodnoazijskega porekla ali bolnikih z blago okvaro jeter prilagoditev odmerka ni potrebna (glejte poglavje 5.2).

*Nadziranje in prilagajanje odmerka*

Odmerek eltrombopaga se prilagaja po potrebi v odmerku za 25 mg vsake 2 tedna, da se doseže ciljno število trombocitov, ki je potrebno za uvedbo protivirusnega zdravljenja. Število trombocitov je potrebno spremljati vsak teden pred začetkom protivirusnega zdravljenja. Po uvedbi protivirusnega zdravljenja lahko število trombocitov pade, vendar se je potrebno izogniti nenadni prilagoditvi odmerka eltrombopaga (glejte preglednico 2).

Med protivirusnim zdravljenjem se odmerek eltrombopaga prilagaja po potrebi, da se izognemo zmanjšanju odmerka peginterferona zaradi zmanjšanja števila trombocitov, ki lahko pri bolnikih privede do nevarnosti za krvavitve (glejte preglednico 2). Med protivirusnim zdravljenjem je potrebno število trombocitov spremljati tedensko dokler se ne doseže stabilno število trombocitov, običajno okoli 50 000‑75 000/µl. Preiskave celotne krvne slike, vključno s številom trombocitov in razmazi periferne krvi, je nato treba delati enkrat na mesec. Če število trombocitov preseže željeno vrednost, je potrebno zmanjšati dnevni odmerek za 25 mg. Za vrednotenje učinka tega in vseh nadaljnjih prilagoditev odmerka je priporočljivo počakati 2 tedna.

Odmerka 100 mg eltrombopaga enkrat na dan se ne sme preseči.

**Preglednica 2 Prilagoditve odmerka eltrombopaga pri bolnikih s HCV med protivirusnim zdravljenjem**

|  |  |
| --- | --- |
| Število trombocitov | Prilagoditev odmerka ali odziv |
| <50 000/µl po najmanj 2 tednih zdravljenja | Dnevni odmerek povečujte za 25 mg do največjega odmerka 100 mg/dan. |
| ≥50 000/µl do ≤100 000/µl | Uporabite najmanjši odmerek eltrombopaga, da se izognete zmanjšanju odmerka peginterferona. |
| >100 000/µl do ≤150 000/µl | Dnevni odmerek zmanjšajte za 25 mg. Počakajte 2 tedna in nato ovrednotite učinek tega in vseh nadaljnjih prilagoditev odmerka⧫. |
| >150 000/µl | Zdravljenje z eltrombopagom prekinite. Pogostnost nadziranja trombocitov povečajte na dvakrat na teden.  Ko se število trombocitov zmanjša na ≤100 000/µl, ponovno uvedite zdravljenje v dnevnem odmerku, zmanjšanem za 25 mg\*. |

\* Pri bolnikih, ki jemljejo 25 mg eltrombopaga enkrat na dan, je treba razmisliti o ponovni uvedbi zdravljenja v odmerku 25 mg vsak drugi dan.

⧫ Po uvedbi protivirusnega zdravljenja lahko število trombocitov pade, vendar se je potrebno izogniti nenadni prilagoditvi odmerka eltrombopaga.

*Prekinitev zdravljenja*

Če se po dveh tednih zdravljenja z eltrombopagom v odmerku 100 mg enkrat na dan, ne doseže željenega števila trombocitov za uvedbo protivirusnega zdravljenja, je treba zdravljenje z eltrombopagom prekiniti.

Po prekinitvi protivirusnega zdravljenja je treba zdravljenje z eltrombopagom ukiniti, razen če je drugače upravičeno. Razlog za prekinitev zdravljenja z eltrombopagom je tudi prekomeren odziv na število trombocitov ali v primeru pomembnih nenormalnih vrednosti jetrnih testov.

*Posebne populacije*

*Okvara ledvic*

Pri bolnikih z okvaro ledvic odmerka ni treba prilagajati. Pri bolnikih z okvarjenim delovanjem ledvic je treba eltrombopag uporabljati previdno. Takšne bolnike je treba skrbno nadzirati, na primer s preiskavami vrednosti serumskega kreatinina in/ali z analizami urina (glejte poglavje 5.2).

*Okvara jeter*

Pri bolnikih z ITP, ki imajo okvaro jeter (ocena po Child-Pugh-u ≥5), se eltrombopag ne sme uporabljati, razen če pričakovana korist zdravljenja prevlada nad znanim tveganjem za pojav tromboze portalne vene (glejte poglavje 4.4).

Če je uporaba eltrombopaga potrebna pri bolnikih z ITP, ki imajo okvaro jeter, mora biti začetni odmerek 25 mg enkrat na dan. Po uvedbi odmerka eltrombopaga pri bolnikih z okvaro jeter je treba pred povečevanjem odmerka počakati 3 tedne.

Pri trombocitopeničnih bolnikih s kroničnim HCV in blago okvaro jeter (ocena po Child-Pugh-u ≤6) prilagoditev odmerka ni potrebna. Pri bolnikih s kroničnim HCV in okvaro jeter je začetni odmerek 25 mg enkrat na dan (glejte poglavje 5.2). Po začetnem odmerku eltrombopaga pri bolnikih z okvaro jeter je treba pred povečevanjem odmerka počakati 2 tedna.

Pri zdravljenju z eltrombopagom pri trombocitopeničnih bolnikih z napredovalo kronično boleznijo jeter obstaja večje tveganje za neželene dogodke, vključno z jetrno dekompenzacijo in trombemboličnimi dogodki, pri bolnikih v sklopu priprav na invazivni poseg ali pri bolnikih s HCV, ki so na protivirusnem zdravljenju (glejte poglavje 4.4 in 4.8).

*Starejši*

Podatki o uporabi eltrombopaga pri bolnikih z ITP, starih 65 let in starejših, so omejeni. Pri bolnikih z ITP, starih nad 85 let, ni kliničnih izkušenj z uporabo eltrombopaga. V kliničnih študijah, izvedenih z eltrombopagom, se varnost uporabe eltrombopaga pri bolnikih, starih vsaj 65 let, v celoti klinično ni pomembneje razlikovala od varnosti pri mlajših bolnikih. Druge klinične izkušnje, o katerih so poročali, ne kažejo na razlike v odzivu pri starejših in mlajših bolnikih, vendar pa večje občutljivosti posameznih starejših ni mogoče izključiti (glejte poglavje 5.2).

Podatki o uporabi eltrombopaga pri bolnikih s HCV, starih nad 75 let, so omejeni. Pri teh bolnikih je potrebna previdnost (glejte poglavje 4.4).

*Bolniki vzhodnoazijskega/jugovzhodnoazijskega porekla*

Pri odraslih in pediatričnih bolnikih vzhodnoazijskega/jugovzhodnoazijskega porekla, vključno s tistimi z okvaro jeter, je treba zdravljenje z eltrombopagom začeti z odmerkom 25 mg enkrat na dan (glejte poglavje 5.2).

Pri teh bolnikih je treba kontinuirano nadzirati število trombocitov in upoštevati standardne kriterije za nadaljnje prilagoditve odmerka.

*Pediatrična populacija*

Uporaba zdravila Eltrombopag Accord ni priporočljiva pri otrocih, ki imajo ITP in so stari manj kot eno leto, na voljo namreč ni dovolj podatkov o varnosti in učinkovitosti. Varnost in učinkovitost eltrombopaga nista bili dokazani pri otrocih in mladostnikih, ki so stari manj kot 18 let in imajo trombocitopenijo zaradi okužbe z virusom hepatitisa C (HCV). Podatkov ni na voljo.

Način uporabe

Peroralna uporaba.

Bolnik mora tablete vzeti vsaj dve uri pred ali štiri ure po kateremkoli zdravilu, kot so antacidi, živila mlečnega izvora (ali druga živila, ki vsebujejo kalcij) ali mineralna prehranska dopolnila, ki vsebujejo polivalentne katione (npr. železo, kalcij, magnezij, aluminij, selen in cink) (glejte poglavji 4.5 in 5.2).

**4.3 Kontraindikacije**

Preobčutljivost na eltrombopag ali katero koli pomožno snov, navedeno v poglavju 6.1.

**4.4 Posebna opozorila in previdnostni ukrepi**

|  |
| --- |
| Pri sočasnem zdravljenju z interferonom in eltrombopagom pri trombocitopeničnih bolnikih s HCV in z napredovalo kronično boleznijo jeter, ki je definirana z nizko vrednostjo albuminov ≤35 g/l ali oceno po prognostičnem modelu napredovale jetrne bolezni (MELD - model for end stage liver disease) ≥10, obstaja večje tveganje za neželene učinke, vključno z možno jetrno dekompenzacijo s smrtnim izidom in trombemboličnimi dogodki. Poleg tega je korist zdravljenja glede na razmerje doseganja trajnega virološkega odziva (SVR- sustained virological response) v primerjavi s placebom skromna pri teh bolnikih (še posebej pri tistih z izhodiščno vrednostjo albuminov  ≤ 35 g/l) v primerjavi s celotno skupino. Zdravljenje z eltrombopagom lahko začnejo samo tisti zdravniki, ki imajo izkušnje z obvladovanjem napredovale HCV in samo takrat, ko je intervencija potrebna zaradi tveganja za trombocitopenijo ali prekinitve protivirusnega zdravljenja. Če je zdravljenje klinično indicirano, je potrebno skrbno spremljanje teh bolnikov. |

Sočasna uporaba z direktno delujočimi protivirusnimi zdravili

Varnost in učinkovitost ni bila ugotovljena pri sočasni uporabi z direktno delujočimi protivirusnimi zdravili, odobrenimi za zdravljenje kroničnih okužb s hepatitisom C.

Tveganje za pojav hepatotoksičnih učinkov

Zdravljenje z eltrombopagom lahko povzroči nenormalno delovanje jeter in hudo hepatotoksičnost, ki je lahko življenjsko ogrožajoča (glejte poglavje 4.8).

Pred uvedbo zdravljenja z eltrombopagom je treba določiti serumske vrednosti alanin aminotransferaze (ALT), aspartat aminotransferaze (AST) in bilirubina. Med prilagajanjem odmerka je treba te vrednosti določati na vsaka dva tedna, po določitvi stabilnega odmerka pa enkrat na mesec. Eltrombopag zavira UGT1A1 in OATP1B1, ki lahko vodi v indirektno hiperbilirubinemijo. V primeru povečanega bilirubina je treba izvesti frakcionacijo. Nenormalne rezultate testov jetrne funkcije je treba ovrednotiti s ponovno preiskavo v 3 do 5 dneh. Če se nepravilnosti potrdijo, je treba rezultate testov jetrne funkcije nadzirati dokler se vrednosti ne normalizirajo, stabilizirajo ali povrnejo na izhodiščne vrednosti. Zdravljenje z eltrombopagom je treba prekiniti, če se vrednosti ALT zvišajo (na ≥3‑kratnik zgornje meje normalnih vrednosti [ZMN] pri bolnikih z normalno jetrno funkcijo ali na ≥3‑kratnik izhodiščne vrednosti oziroma >5‑kratnik ZMN pri bolnikih s povišanimi transaminazami pred zdravljenjem, pri čemer je treba izmed obeh vrednosti upoštevati tisto, ki je nižja) in:

* so progresivne, ali
* so persistentne in trajajo ≥4 tedne, ali
* jih spremlja zvišanje vrednosti direktnega bilirubina, ali
* jih spremljajo klinični simptomi okvare jeter ali znaki jetrne dekompenzacije.

Pri bolnikih z boleznijo jeter je treba eltrombopag uporabljati previdno. Pri bolnikih z ITP ali hudo aplastično anemijo in okvaro jeter je treba uporabiti manjši začetni odmerek eltrombopaga. Bolnike z okvaro jeter je treba skrbno nadzirati (glejte poglavje 4.2).

Jetrna dekompenzacija (uporaba z interferonom)

Jetrna dekompenzacija pri bolnikih s kroničnim hepatitisom C: bolnike z nizko vrednostjo albuminov ≤35 g/l ali z oceno po MELD ≥10 v izhodišču, je potrebno spremljati.

Pri bolnikih s kroničnim HCV in cirozo jeter obstaja tveganje za pojav jetrne dekompenzacije, če prejemajo zdravljenje z alfa interferonom. V dveh kontroliranih kliničnih študijah pri trombocitopeničnih bolnikih s HCV je do jetrne dekompenzacije (ascites, jetrna encefalopatija, krvavitev varic, spontani bakterijski peritonitis) prišlo bolj pogosto v skupini, ki je prejemala eltrombopag (11 %) kot v skupini, ki je prejemala placebo (6 %). Pri bolnikih z nizko vrednostjo albuminov ≤35 g/l ali z oceno po MELD ≥10 v izhodišču, je bilo tveganje za jetrno dekompenzacijo 3‑krat večje in povečano tveganje za neželene učinke s smrtnim izidom v primerjavi s tistimi bolniki z manj napredovalo jetrno boleznijo. Poleg tega je korist zdravljenja glede na razmerje doseganja SVR v primerjavi s placebom skromna pri teh bolnikih (še posebej pri tistih z izhodiščno vrednostjo albuminov ≤35 g/l) v primerjavi s celotno skupino. Ti bolniki lahko prejemajo eltrombopag le po skrbnem premisleku o pričakovanih koristi v primerjavi z tveganji. Bolnike s temi lastnostmi je potrebno skrbno spremljati glede znakov in simptomov jetrne dekompenazcije. Za kriterije prekinitve zdravljenja je potrebno upoštevati tudi povzetek glavnih značilnosti interferona. Zdravljenje z eltrombopagom je potrebno prekiniti, če se protivirusno zdravljenje prekine zaradi jetrne dekompenazcije.

Trombotični/trombembolični zapleti

V kontroliranih študijah pri trombocitopeničnih bolnikih s HCV, ki so bili zdravljeni z interferonom (n = 1439), so se trombembolični dogodki pojavili pri 38 od 955 (4 %) bolnikih, ki so prejemali eltrombopag in pri 6 od 484 (1 %) bolnikih, ki so prejemali placebo. Poročani trombotični/trombembolični zapleti so vključevali tako venske kot tudi arterijske dogodke. Večina trombemboličnih dogodkov ni bilo resnih in so se razrešili do konca študije. Najbolj pogost trombembolični zaplet v obeh zdravljenih skupinah (2 % pri bolnikih, ki so prejemali eltrombopag in <1 % pri bolnikih, ki so prejemali placebo) je bila tromboza portalne vene. Posebne vzročne povezave med začetkom zdravljenja in pojavom trombemboličnih dogodkov niso opazili. Pri bolnikih z nizko vrednostjo albuminov (≤35 g/l) ali z oceno po MELD ≥10 je bilo tveganje za pojav trombemboličnih dogodkov 2‑krat tolikšno kot pri tistih z višjimi vrednostmi albuminov; tveganje za pojav trombemboličnih dogodkov je bilo pri bolnikih starih ≥ 60 let 2‑krat tolikšno kot pri mlajših bolnikih. Ti bolniki lahko prejemajo eltrombopag le po skrbnem premisleku o pričakovanih koristih v primerjavi s tveganji. Bolnike je potrebno skrbno spremljati glede znakov in simptomov trombemboličnih dogodkov.

Pri bolnikih s kronično boleznijo jeter, ki so se v sklopu priprav na invazivne posege 2 tedna zdravili z eltrombopagom v odmerku 75 mg enkrat na dan, so ugotovili večje tveganje za pojav trombemboličnih dogodkov. Trombembolični dogodki so se pojavili pri šestih od 143 (4 %) odraslih bolnikov s kronično boleznijo jeter, ki so prejemali eltrombopag (vsi dogodki so bili v portalnem venskem sistemu), in pri dveh od 145 (1 %) bolnikov v skupini s placebom (en dogodek v portalnem venskem sistemu in en miokardni infarkt). Petim od 6 bolnikov, ki so se zdravili z eltrombopagom, so se trombotični zapleti pojavili pri številu trombocitov >200 000/µl in v 30 dneh po zadnjem odmerku eltrombopaga. Eltrombopag ni indiciran za zdravljenje trombocitopenije pri bolnikih s kronično jetrno boleznijo in v sklopu priprav na invazivne posege.

V kliničnih študijah z eltrombopagom pri ITP so o pojavu trombemboličnih dogodkov poročali tudi pri bolnikih, ki so imeli majhno in normalno število trombocitov. Pri bolnikih z znanimi dejavniki tveganja za trombembolijo je treba eltrombopag uporabljati previdno. Dejavniki tveganja za trombembolijo vključujejo (vendar pa niso omejeni le na navedene dejavnike) prirojene (npr. faktor V Leiden) in pridobljene dejavnike tveganja (npr. pomanjkanje antitrombina III, antifosfolipidni sindrom), višjo starost, dolgotrajno obdobje mirovanja, rakava obolenja, uporabo hormonskih kontraceptivov in hormonsko nadomestno zdravljenje, kirurške posege/travmo, prekomerno telesno maso in kajenje. Število trombocitov je treba skrbno nadzirati. Če število trombocitov preseže ciljne vrednosti, je treba razmisliti o zmanjšanju odmerka ali prekinitvi zdravljenja z eltrombopagom (glejte poglavje 4.2). Pri bolnikih s tveganjem za pojav trombemboličnih dogodkov katerekoli etiologije je treba poskrbeti za ravnovesje med tveganjem in koristjo.

V klinični študiji z bolniki z neodzivno hudo aplastično anemijo ni bilo nobenega primera trombemboličnega dogodka, vendar pri tej skupini bolnikov ni mogoče izključiti tveganja za tovrstne dogodke, saj je bilo število izpostavljenih bolnikov majhno. Ker je za bolnike s hudo aplastično anemijo indicirano največje odobreno odmerjanje (150 mg/dan) in zaradi same narave teh reakcij, je pri tej skupini bolnikov mogoče pričakovati pojavljanje trombemboličnih dogodkov.

Pri bolnikih z ITP in okvaro jeter (ocena po Child-Pugh-u ≥5) se eltrombopaga ne sme uporabljati, razen če pričakovana korist zdravljenja prevlada nad znanim tveganjem za pojav tromboze portalne vene. Če je zdravljenje ocenjeno kot primerno, je potrebna previdnost, če je eltrombopag uporabljen pri bolnikih z ITP, ki imajo okvaro jeter (glejte poglavji 4.2 in 4.8).

Krvavitve po prekinitvi zdravljenja z eltrombopagom

Po prekinitvi zdravljenja z eltrombopagom se trombocitopenija lahko ponovi. Pri večini bolnikov se število trombocitov vrne na izhodiščne vrednosti v 2 tednih po prekinitvi zdravljenja z eltrombopagom, kar poveča tveganje za pojav krvavitev in pri nekaterih bolnikih se lahko pojavijo krvavitve. Tveganje za pojav krvavitev je večje, če se zdravljenje z eltrombopagom prekine ob sočasnem zdravljenju z antikoagulanti ali antiagregacijskimi zdravili. V primeru prekinitve zdravljenja z eltrombopagom je priporočljivo, da se uvede zdravljenje ITP v skladu s trenutnimi smernicami zdravljenja. Dodatno bo morda treba opustiti tudi zdravljenje z antikoagulanti in/ali antiagregacijskimi zdravili, uvesti ustrezno antihemoragično zdravljenje ali podporo trombocitom. Po prekinitvi zdravljenja z eltrombopagom je treba število trombocitov nadzirati še 4 tedne enkrat na teden.

V kliničnih študijah pri bolnikih z virusom hepatitisa C so po prekinitvi zdravljenja s peginterferonom, ribavirinom in eltrombopagom poročali o povečani pogostnosti gastrointestinalnih krvavitev, kar vključuje tudi resne in smrtne primere. Po prekinitvi zdravljenja je treba bolnike opazovati glede morebitnih znakov ali simptomov gastrointestinalne krvavitve.

Tvorba retikulina v kostnem mozgu in tveganje za fibrozo kostnega mozga

Eltrombopag lahko poveča tveganje za razvoj ali progresijo retikulinskih vlaken v kostnem mozgu. Pomen te ugotovitve, kot pri drugih agonistih trombopoetinskih receptorjev (TPO-R), še ni znan.

Pred uvedbo zdravljenja z eltrombopagom je treba skrbno pregledati vzorec razmaza periferne krvi, da se ugotovi izhodiščna stopnja celičnih morfoloških nepravilnosti. Po določitvi stabilnega odmerka eltrombopaga je treba mesečno opravljati preiskave celotne krvne slike in diferencialne bele krvne slike. Če se opazijo nezrele ali displastične celice, je treba pregledati vzorec razmaza periferne krvi glede pojava novih ali poslabšanja že obstoječih morfoloških nepravilnosti (npr. dakriociti in eritrociti z jedri, nezrele bele krvne celice) ali citopenije. Če se pri bolniku pojavijo nove ali poslabšajo že obstoječe morfološke nepravilnosti ali pojavi citopenija, je treba zdravljenje z eltrombopagom prekiniti in razmisliti o biopsiji kostnega mozga, vključno z barvanjem na fibrozo.

Napredovanje obstoječih mielodisplastičnih sindromov (MDS)

Obstajajo teoretični pomisleki, da bi lahko agonisti trombopoetinskih receptorjev (agonisti TPO-R) spodbujali napredovanje že prisotne hematološke maligne bolezni, kot je MDS. Agonisti TPO-R so rastni faktorji, ki povzročijo ekspanzijo trombocitopoetičnih matičnih celic, diferenciacijo in tvorbo trombocitov. Trombopoetinski receptorji so izraženi predvsem na površini celic mieloične vrste.

V kliničnih študijah z agonistom TPO-R pri bolnikih z MDS so opazili primere prehodnega povečanja števila blastnih celic in opisali so primere napredovanja MDS v akutno mieloično levkemijo (AML).

Diagnoza ITP ali hude aplastične anemije pri odraslih in starejših bolnikih mora biti potrjena z izključitvijo drugih kliničnih stanj, povezanih s trombocitopenijo, še zlasti je treba izključiti MDS. Razmisliti je treba o aspiraciji kostnega mozga in biopsiji med potekom bolezni in zdravljenjem, zlasti pri bolnikih, starejših od 60 let, in bolnikih s sistemskimi simptomi ali z nenormalnimi znaki, npr. s povečanim številom perifernih blastnih celic.

Pri zdravljenju trombocitopenije, ki je posledica MDS, učinkovitost in varnost zdravila Eltrombopag Accord nista ugotovljeni. Zdravila Eltrombopag Accord se izven kliničnih študij ne sme uporabljati za zdravljenje trombocitopenije, ki je posledica MDS.

Citogenetske nepravilnosti in napredovanje bolezni v mielodisplastični sindrom/akutno mieloično levkemijo pri bolnikih s hudo aplastično anemijo

Znano je, da pri bolnikih s hudo aplastično anemijo prihaja do citogenetskih nepravilnosti, ni pa znano, ali eltrombopag pri bolnikih s hudo aplastično anemijo povečuje tveganje za citogenetske nepravilnosti. V klinični študiji faze II z eltrombopagom pri bolnikih z neodzivno hudo aplastično anemijo in začetnim odmerjanjem 50 mg/dan (ter zvečevanjem odmerka vsaka 2 tedna do največ 150 mg/dan) (študija ELT112523) so pojavljanje novih citogenetskih nepravilnosti opažali pri 17,1 % odraslih bolnikov [7/41 (pri čemer je pri 4 od teh bolnikov prišlo do sprememb na kromosomu 7)]. Mediani čas sodelovanja v študiji do pojava citogenetske nepravilnosti je bil 2,9 meseca.

V klinični študiji faze II z eltrombopagom pri bolnikih z neodzivno hudo aplastično anemijo in odmerjanjem 150 mg/dan (z modifikacijo odmerjanja na osnovi etnične pripadnosti ali starosti v skladu z indikacijami) (študija ELT116826) so pojavljanje novih citogenetskih nepravilnosti opažali pri 22,6 % odraslih bolnikov [7/31 (pri čemer je pri 3 od teh bolnikov prišlo do sprememb na kromosomu 7)]. Vseh 7 bolnikov je imelo ob izhodišču normalen citogenetski izvid. Pri šestih bolnikih so citogenetsko nepravilnost opazili v 3. mesecu zdravljenja z eltrombopagom, pri enem bolniku pa so citogenetsko nepravilnost opazili v 6. mesecu zdravljenja.

V kliničnih študijah z eltrombopagom pri bolnikih s hudo aplastično anemijo so mielodisplastični sindrom odkrili pri 4 % bolnikov (5/133). Mediani čas od začetka zdravljenja z eltrombopagom do postavitve diagnoze je bil 3 mesece.

Pri bolnikih s hudo aplastično anemijo, ki je bodisi neodzivna na predhodno imunosupresivno zdravljenje ali pa so bolniki že prejeli obsežno imunosupresivno zdravljenje, je priporočeno opraviti aspiracijo kostnega mozga za citogenetsko vrednotenje pred začetkom zdravljenja z eltrombopagom, po 3 mesecih zdravljenja in nato čez 6 mesecev. Če se pri bolniku ugotovi nove citogenetske nepravilnosti, je treba oceniti, ali je zdravljenje z eltrombopagom primerno nadaljevati.

Okularne spremembe

Pri toksikoloških študijah eltrombopaga pri glodavcih so poročali o pojavu katarakte (glejte poglavje 5.3). V kontroliranih študijah pri trombocitopeničnih bolnikih s HCV, ki so prejemali zdravljenje z interferonom (n = 1439), so poročali o napredovanju obstoječe katarakte v izhodišču ali pojavu katarakte pri 8 % v skupini, ki je prejemala eltrombopag in 5 % v skupini, ki je prejemala placebo. Pri HCV bolnikih, ki so prejemali interferon, ribavirin in eltrombopag so poročali o krvavitvah v mrežnici, večinoma stopnje 1 ali 2 (2 % pri bolnikih, ki so prejemali eltrombopag in 2 % pri bolnikih, ki so prejemali placebo). Krvavitve so se pojavile na površini mrežnice, pod mrežnico ali znotraj tkiva mrežnice. Priporočljivo je rutinsko oftalmološko nadziranje bolnikov.

Podaljšanje QT/QTc

QTc študija pri zdravih prostovoljcih, ki so prejemali 150 mg eltrombopaga na dan, ni pokazala klinično pomembnega učinka na srčno repolarizacijo. O podaljšanju intervala QTc so poročali v kliničnih študijah pri bolnikih z ITP in trombocitopeničnih bolnikih z HCV. Klinični pomen teh dogodkov podaljšanja QTc ni znan.

Izguba odziva na eltrombopag

Če se pri zdravljenju z eltrombopagom v priporočenem odmernem območju odziv na zdravljenje izgubi ali trombocitni odziv ne more vzdrževati, je treba poiskati vzrok, vključno s povečano tvorbo retikulina v kostnem mozgu.

Pediatrična populacija

Zgoraj navedena opozorila in previdnostni ukrepi pri ITP veljajo tudi za pediatrično populacijo.

Moteno določanje parametrov pri laboratorijskih preiskavah

Eltrombopag je močno obarvan, zato lahko moti določanje parametrov pri nekaterih laboratorijskih preiskavah. Pri bolnikih, ki so jemali eltrombopag, so poročali o spremenjeni barvi seruma in motnjah pri določanju vrednosti celokupnega bilirubina in kreatinina. Če se laboratorijski izvidi ne ujemajo s kliničnimi opažanji, je pri ugotavljanju veljavnosti izvida lahko v pomoč ponovno testiranje parametra z drugo metodo.

Vsebnost natrija

To zdravilo vsebuje manj kot 1 mmol (23 mg) natrija na filmsko obloženo tableto, kar v bistvu pomeni ‘brez natrija’.

**4.5 Medsebojno delovanje z drugimi zdravili in druge oblike interakcij**

Vpliv eltrombopaga na druga zdravila

*Zaviralci reduktaze HMG CoA*

Pri 39 zdravih odraslih osebah se je pri petdnevni uporabi eltrombopaga v odmerku 75 mg enkrat na dan z enim 10 mg odmerkom rosuvastatina, ki je substrat za OATP1B1 in BCRP, plazemska vrednost Cmax rosuvastatina povečala za 103 % (90 % interval zaupanja: 82 %, 126 %), vrednost AUC0–∞ pa za 55 % (90 % interval zaupanja: 42 %, 69 %). Medsebojno delovanje pričakujemo tudi z drugimi zaviralci reduktaze HMG-CoA, vključno z atorvastatinom, fluvastatinom, lovastatinom, pravastatinom in simvastatinom. Pri sočasni uporabi eltrombopaga in statinov je treba razmisliti o zmanjšanju odmerka statina. Skrbno je treba nadzirati morebiten pojav neželenih učinkov statina (glejte poglavje 5.2).

*Substrati za OATP1B1 in BCRP*

Pri sočasni uporabi eltrombopaga in substratov za OATP1B1 (npr. metotreksat) in BCRP (npr. topotekan in metotreksat) je potrebna previdnost (glejte poglavje 5.2).

*Substrati za citokrom P450*

V študijah s humanimi jetrnimi mikrosomi eltrombopag (do 100 μM) *in vitro* ni zaviral encimov citokroma CYP450 1A2, 2A6, 2C19, 2D6, 2E1, 3A4/5 in 4A9/11, zaviral pa je encima CYP2C8 in CYP2C9, kar je bilo dokazano z uporabo paklitaksela in diklofenaka kot preizkusnih substratov. Eltrombopag pri uporabi v odmerku 75 mg enkrat na dan v trajanju 7 dni pri 24 zdravih prostovoljcih moškega spola ni zaviral ali induciral presnove preizkusnih substratov za 1A2 (kofein), 2C19 (omeprazol), 2C9 (flurbiprofen) ali 3A4 (midazolam). Pri sočasni uporabi eltrombopaga in substratov za CYP450, klinično pomembnih interakcij ne pričakujemo (glejte poglavje 5.2).

*Zaviralci HCV proteaze*

Prilagoditev odmerka v primeru sočasne uporabe eltrombopaga s telaprevirjem ali boceprevirjem ni potrebna. Sočasna uporaba enkratnega 200 mg odmerka eltrombopaga s 750 mg telaprevirja vsakih 8 ur ni spremenila plazemske izpostavljenosti telaprevirja.

Pri sočasni uporabi enkratnega 200 mg odmerka eltrombopaga z 800 mg boceprevirja vsakih 8 ur se plazemska AUC(0–τ) boceprevirja ni spremenila, se je pa povečala Cmax za 20 % in zmanjšala Cmin za 32 %. Klinična pomembnost zmanjšanja Cmin ni bila ocenjena. Priporoča se povečan klinični in laboratorijski nadzor supresije HCV.

Vpliv drugih zdravil na eltrombopag

*Ciklosporin*

Pri sočasnem odmerjanju 200 mg oziroma 600 mg ciklosporina (ki je zaviralec proteina BCRP), so opažali zmanjšanje izpostavljenosti eltrombopagu. Sočasno odmerjanje 200 mg ciklosporina je zmanjšalo Cmax eltrombopaga za 25 % in zmanjšalo AUC0–∞ eltrombopaga za 18 %. Sočasno odmerjanje 600 mg ciklosporina je zmanjšalo Cmax eltrombopaga za 39 % in zmanjšalo AUC0–∞ eltrombopaga za 24 %. Med zdravljenjem je dovoljeno prilagajati odmerke eltrombopaga na osnovi števila trombocitov pri bolniku (glejte poglavje 4.2). Pri sočasnem odmerjanju eltrombopaga s ciklosporinom je treba 2 do 3 tedne spremljati število trombocitov najmanj enkrat na teden. Na osnovi ugotovljenega števila trombocitov je morda treba zvečati odmerek eltrombopaga.

*Polivalentni kationi (kelacija)*

Eltrombopag tvori kelate s polivalentnimi kationi, kot so železo, kalcij, magnezij, aluminij, selen in cink. Pri uporabi enega samega 75 mg odmerka eltrombopaga skupaj z antacidom, ki je vseboval polivalentne katione (1524 mg aluminijevega hidroksida in 1425 mg magnezijevega karbonata) se je plazemska vrednost AUC0–∞ eltrombopaga zmanjšala za 70 % (90 % interval zaupanja: 64 %, 76 %), vrednost Cmax pa za 70 % (90 % interval zaupanja: 62 %, 76 %). Eltrombopag je treba jemati vsaj dve uri pred ali štiri ure po kateremkoli pripravku, kot so antacidi, mlečni izdelki in mineralna prehranska dopolnila, ki vsebujejo polivalentne katione. Na ta način se prepreči pomembno zmanjšanje absorpcije eltrombopaga zaradi tvorbe kelatov (glejte poglavji 4.2 in 5.2).

*Lopinavir/ritonavir*

Pri sočasni uporabi eltrombopaga in lopinavirja/ritonavirja se lahko koncentracija eltrombopaga zmanjša. Študija, izvedena pri 40 zdravih prostovoljcih, je pokazala, da se je pri sočasni uporabi enkratnega 100 mg odmerka eltrombopaga in ponavljajočega se odmerka lopinavirja/ritonavirja 400/100 mg dvakrat na dan vrednost AUC0–∞ eltrombopaga v plazmi zmanjšala za 17 % (90 % interval zaupanja: 6,6 %; 26,6 %). Pri sočasni uporabi eltrombopaga in lopinavirja/ritonavirja je zato potrebna previdnost. Če se uvede ali prekine zdravljenje z lopinavirjem/ritonavirjem, je treba skrbno nadzirati število trombocitov, da se tako zagotovi ustrezen odmerek eltrombopaga.

*Zaviralci in induktorji CYP1A2 in CYP2C8*

Presnova eltrombopaga poteka po več poteh, vključno z encimi CYP1A2, CYP2C8, UGT1A1 in UGT1A3 (glejte poglavje 5.2). Zdravila, ki zavirajo ali inducirajo samo en encim, bodo malo verjetno pomembno vplivala na koncentracijo eltrombopaga v plazmi, medtem ko zdravila, ki zavirajo ali inducirajo več encimov lahko potencialno povečajo (npr. fluvoksamin) ali zmanjšajo (npr. rifampicin) koncentracijo eltrombopaga.

*Zaviralci HCV proteaze*

Rezultati študij farmakokinetičnih interakcij zdravilo-zdravilo so pokazali, da pri sočasni uporabi ponavljajočih se odmerkov 800 mg boceprevirja vsakih 8 ur ali 750 mg telaprevirja vsakih 8 ur z enkratnim odmerkom 200 mg eltrombopaga, ni klinično pomembno spremenila plazemske koncentracije eltrombopaga.

Zdravila za zdravljenje ITP

V kliničnih študijah so za zdravljenje ITP v kombinaciji z eltrombopagom uporabljali kortikosteroide, danazol in/ali azatioprin, intravenske imunoglobuline (IVIG) in anti D imunoglobulin. Pri uporabi eltrombopaga skupaj z drugimi zdravili za zdravljenje ITP je treba nadzirati število trombocitov, da bi se izognili številu trombocitov izven priporočenih vrednosti (glejte poglavje 4.2).

Interakcije s hrano

Odmerjanje eltrombopaga v obliki tablet ali praška za peroralno suspenzijo skupaj z obrokom z veliko vsebnostjo kalcija (na primer z obrokom, ki je vključeval mlečne izdelke) je pomembno zmanjšalo vrednosti AUC0–∞ in Cmax eltrombopaga v plazmi. Nasprotno, pa odmerjanje eltrombopaga 2 uri pred ali 4 ure po obroku z veliko vsebnostjo kalcija ali skupaj z obrokom z majhno vsebnostjo kalcija [< 50 mg kalcija] ni vplivalo na koncentracijo eltrombopaga v plazmi v klinično pomembnem obsegu (glejte poglavje 4.2).

Pri odmerjanju enkratnega 50 mg odmerka eltrombopaga v obliki tablet skupaj s standardnim visokokaloričnim zajtrkom z veliko vsebnostjo maščob, ki je vključeval tudi mlečne izdelke, se je povprečna vrednost AUC0–∞ eltrombopaga v plazmi zmanjšala za 59 %, povprečna vrednost Cmax pa za 65 %.

Pri odmerjanju enkratnega 25 mg odmerka eltrombopaga v obliki praška za peroralno suspenzijo skupaj z zajtrkom z veliko vsebnostjo kalcija, zmerno vsebnostjo maščob in zmerno vsebnostjo kalorij se je povprečna vrednost AUC0–∞ eltrombopaga v plazmi zmanjšala za 75 %, povprečna vrednost Cmax pa za 79 %. Zmanjšanje izpostavljenosti eltrombopagu je bilo manjše, kadar so bolniki 25 mg odmerek eltrombopaga v obliki praška za peroralno suspenzijo prejeli 2 uri pred obrokom z veliko vsebnostjo kalcija (povprečna vrednost AUC0-∞ se je zmanjšala za 20 %, povprečna vrednost Cmax pa za 14 %).

Hrana z majhno vsebnostjo kalcija (< 50 mg kalcija), vključno s sadjem, pusto šunko, govedino, sadnimi sokovi brez dodatkov (brez dodanega kalcija, magnezija ali železa), sojinim mlekom brez dodatkov in žitaricami brez dodatkov, ni pomembno vplivala na izpostavljenost eltrombopagu v plazmi ne glede na kalorično vrednost in vsebnost maščob (glejte poglavji 4.2 in 4.5).

**4.6 Plodnost, nosečnost in dojenje**

Nosečnost

Podatkov o uporabi eltrombopaga pri nosečnicah ni oziroma so podatki omejeni. Študije na živalih kažejo vpliv na sposobnost razmnoževanja (glejte poglavje 5.3). Možno tveganje za ljudi ni znano.

Uporaba zdravila Eltrombopag Accord ni priporočljiva med nosečnostjo.

Ženske v rodni dobi / Kontracepcija pri moških in ženskah

Uporaba zdravila Eltrombopag Accord ni priporočljiva pri ženskah v rodni dobi, ki ne uporabljajo kontracepcije.

Dojenje

Ni znano, če se eltrombopag / njegovi presnovki izločajo z mlekom pri človeku. Študije na živalih kažejo, da se eltrombopag verjetno izloča z mlekom (glejte poglavje 5.3). Tveganja za dojenega otroka ne moremo izključiti. Pri odločanju o prekinitvi dojenja ali nadaljevanju / prenehanju z zdravljenjem z eltrombopagom je treba upoštevati tako korist dojenja za otroka kot korist zdravljenja za mater.

Plodnost

Plodnost ni bila prizadeta pri podganjih samcih in samicah pri izpostavljenosti, ki je bila primerljiva s tisto pri ljudeh. Vendar nevarnosti pri ljudeh ne moremo izključiti (glejte poglavje 5.3).

**4.7 Vpliv na sposobnost vožnje in upravljanja strojev**

Eltrombopag ima zanemarljiv vpliv na sposobnost vožnje in upravljanja strojev. Potrebno je upoštevati klinični status bolnika in profil neželenih učinkov eltrombopaga, vključno z omotico in pomanjkanjem pozornosti, ko ocenjujemo bolnikovo sposobnost za izvajanje aktivnosti, ki potrebujejo presojo, motorne in kognitivne spretnosti.

**4.8 Neželeni učinki**

Povzetek varnostnega profila

*Imunska trombocitopenija pri odraslih in pediatričnih bolnikih*

Varnost eltrombopaga pri odraslih bolnikih (N=763) so ocenjevali na osnovi združenih podatkov dvojno slepih, s placebom kontroliranih študij TRA100773A in B, TRA102537 (RAISE) in TRA113765, v katerih so bili eltrombopagu izpostavljeni 403 bolniki, 179 bolnikov pa je prejemalo placebo, ter na osnovi podatkov iz zaključenih nezaslepljenih študij (N=360) TRA108057 (REPEAT), TRA105325 (EXTEND) in TRA112940 (glejte poglavje 5.1). Bolniki so študijsko zdravilo prejemali do 8 let (v študiji EXTEND). Najbolj pomembni resni neželeni učinki so bili hepatotoksičnost in trombotični/trombembolični dogodki. Med najbolj pogostimi neželenimi učinki, ki so se pojavili pri najmanj 10 % bolnikov, so bili: navzea, driska, zvišana vrednost alanin aminotransferaze in bolečina v hrbtu.

Varnost uporabe eltrombopaga pri pediatričnih bolnikih (starih od 1 do 17 let) s predhodno zdravljeno ITP so dokazali v dveh študijah (N=171) (glejte poglavje 5.1). Študija PETIT2 (TRA115450) je bila dvodelna, dvojno slepa in nezaslepljena, randomizirana, s placebom kontrolirana študija. Bolnike so v razmerju 2:1 randomizirali na prejemanje eltrombopaga (n=63) oziroma placeba (n=29), kar so do 13 tednov prejemali v randomiziranem obdobju študije. Študija PETIT (TRA108062) je bila tridelna, nezaslepljena in dvojno slepa, randomizirana, s placebom kontrolirana študija z nestalnimi kohortami (*staggered-cohort*). Bolnike so v razmerju 2:1 randomizirali na prejemanje eltrombopaga (n=44) oziroma placeba (n=21), kar so prejemali do 7 tednov. Profil neželenih učinkov je bil podoben kot pri odraslih, opažali pa so še nekaj dodatnih neželenih učinkov, ki so v spodnji preglednici označeni z znakom ♦. Najpogostejši neželeni učinki med pediatričnimi bolniki z ITP, ki so bili stari 1 leto ali več (neželeni učinki s pogostnostjo najmanj 3 % in hkrati večjo od pogostnosti pri bolnikih s placebom) so bili okužba zgornjih dihal, nazofaringitis, kašelj, zvišana telesna temperatura, bolečine v trebuhu, orofaringealne bolečine, zobobol in rinoreja.

*Trombocitopenija ob okužbi z virusom hepatitisa C pri odraslih bolnikih*

Študiji ENABLE 1 (TPL103922, n=716, 715 zdravljenih z eltrombopagom) in ENABLE 2 (TPL108390, n=805) sta bili randomizirani, dvojno slepi, s placebom kontrolirani, multicentrični študiji za oceno učinkovitosti in varnosti eltrombopaga pri trombocitopeničnih bolnikih z okužbo s HCV, ki so bili sicer primerni za uvedbo protivirusnega zdravljenja. V študijah s HCV so populacijo za oceno varnosti predstavljali vsi randomizirani bolniki, ki so dvojno slepo prejemali študijsko zdravilo v 2. delu študije ENABLE 1 (eltrombopag n=450, placebo n=232) in v študiji ENABLE 2 (zdravilo eltrombopag n=506, placebo n=252). Podatke bolnikov so analizirali glede na to, katero vrsto zdravljenja so prejemali (celotna populacija za oceno varnosti, zdravljena na dvojno slep način: zdravilo eltrombopag n=955 in placebo n=484). Najbolj pomembni resni neželeni učinki so bili hepatotoksičnost in trombotični/trombembolični dogodki. Med najbolj pogostimi neželenimi učinki, ki so se pojavili pri najmanj 10 % bolnikov, so bili glavobol, anemija, zmanjšan apetit, kašelj, navzea, driska, hiperbilirubinemija, alopecija, srbenje, mialgija, zvišana telesna temperatura, utrujenost, gripi podobno obolenje, astenija, mrazenje in edemi.

*Huda aplastična anemija pri odraslih bolnikih*

Varnost eltrombopaga pri zdravljenju hude aplastične anemije so ocenjevali v nezaslepljeni študiji z eno samo skupino bolnikov (N=43), v kateri so 11 bolnikov (26 %) zdravili več kot 6 mesecev, 7 bolnikov (16 %) pa so zdravili več kot 1 leto (glejte poglavje 5.1). Med najbolj pogostimi neželeni učinki, ki so se pojavili pri najmanj 10 % bolnikov, so bili glavobol, omotica, kašelj, orofaringealna bolečina, rinoreja, navzea, driska, bolečine v trebuhu, zvišane vrednosti aminotransferaz, artralgija, bolečine v okončinah, mišični krči, utrujenost in zvišana telesna temperatura.

Seznam neželenih učinkov

Neželeni učinki iz študij pri odraslih bolnikih z ITP (N=763), študij pri pediatričnih bolnikih z ITP (N=171), HCV študij (N=1520), študij hude aplastične anemije (N=43) in poročil po prihodu zdravila na trg so v nadaljevanju navedeni po MedDRA podatkovni bazi glede na organske sisteme in pogostnost. V vsaki skupini po organskem sistemu so neželeni učinki razvrščeni po pogostnosti, pri čemer so najpogostejši učinki navedeni najprej. Pri tem ustrezna kategorija pogostnosti posameznega neželenega učinka temelji na naslednjem dogovoru (CIOMS III): zelo pogosti (≥1/10); pogosti (≥1/100 do <1/10); občasni (≥1/1000 do <1/100); redki (≥1/10 000 do <1/1000) in neznana pogostnost (ni mogoče oceniti iz razpoložljivih podatkov).

**ITP študijska populacija**

|  |  |  |
| --- | --- | --- |
| **Organski sistem** | **Pogostnost** | **Neželeni učinek** |
| Infekcijske in parazitske bolezni | zelo pogosti | nazofaringitis♦, okužba zgornjih dihal♦ |
| pogosti | faringitis, gripa, oralni herpes, pljučnica, sinusitis, tonzillitis, okužba dihal, gingivitis |
| občasni | okužba kože |
| Benigne, maligne in neopredeljene novotvorbe (vključno s cistami in polipi) | občasni | rak danke in sigmoidnega kolona |
| Bolezni krvi in limfatičnega sistema | pogosti | anemija, eozinofilija, levkocitoza, trombocitopenija, znižana vrednost hemoglobina, zmanjšano število levkocitov |
| občasni | anizocitoza, hemolitična anemija, mielocitoza, zvečano število nezrelih nevtrofilcev, prisotnost mielocitov, zvečano število trombocitov, zvišana vrednost hemoglobina |
| Bolezni imunskega sistema | občasni | preobčutljivost |
| Presnovne in prehranske motnje | pogosti | hipokaliemija, zmanjšanje apetita, zvišana vrednost sečne kisline v krvi |
| občasni | anoreksija, protin, hipokalciemija |
| Psihiatrične motnje | pogosti | motnje spanja, depresija |
| občasni | apatija, spremembe razpoloženja, žalost |
| Bolezni živčevja | pogosti | parestezija, hipestezija, somnolenca, migrena |
| občasni | tremor, motnje ravnotežja, disestezija, hemipareza, migrena z avro, periferna nevropatija, periferna senzorična nevropatija, motnje govora, toksična nevropatija, vaskularni glavobol |
| Očesne bolezni | pogosti | suhe oči, zamegljen vid, bolečine v očeh, zmanjšana ostrina vida |
| občasni | zamotnitve leče, astigmatizem, kortikalna katarakta, močnejše solzenje, krvavitev v mrežnici, pigmentna epiteliopatija mrežnice, okvara vida, nenormalni izvidi preiskav ostrine vida, vnetje veke, suhi keratokonjunktivitis |
| Ušesne bolezni, vključno z motnjami labirinta | pogosti | bolečina v ušesu, vrtoglavica |
| Srčne bolezni | občasni | tahikardija, akutni miokardni infarkt, kardiovaskularne motnje, cianoza, sinusna tahikardija, podaljšanje intervala QT na elektrokardiogramu |
| Žilne bolezni | pogosti | globoka venska tromboza, haematom, vročinski obliv |
| občasni | embolija, površinski tromboflebitis, pordevanje |
| Bolezni dihal, prsnega koša in mediastinalnega prostora | zelo pogosti | kašelj♦ |
| pogosti | orofaringealna bolečina♦, rinoreja♦ |
| občasni | pljučna embolija, pljučni infarkt, neprijeten občutek v nosu, mehurčaste spremembe na orofaringealni sluznici, bolezen sinusov, sindrom apneje v spanju |
| Bolezni prebavil | zelo pogosti | navzea, driska |
| pogosti | razjede v ustih, zobobol♦, bruhanje, bolečine v trebuhu\*, krvavitev v ustni votlini, flatulenca  \* zelo pogosti v pediatrični populaciji z ITP |
| občasni | suha usta, pekoča bolečina v jeziku, občutljivost trebuha, sprememba barve blata, zastrupitev s hrano, pogosto odvajanje blata, hematemeza, neprijeten občutek v ustih |
| Bolezni jeter, žolčnika in žolčevodov | zelo pogosti | zvišana vrednost alanin aminotransferaze† |
| pogosti | zvišana vrednost aspartat aminotransferaze†, hiperbilirubinemija, nepravilno delovanje jeter |
| občasni | holestaza, lezija na jetrih, hepatitis, okvara jeter zaradi zdravil |
| Bolezni kože in podkožja | pogosti | izpuščaj, alopecija, čezmerno znojenje, generaliziran pruritus, petehije |
| občasni | urtikarija, dermatoza, mrzel znoj, eritem, melanoza, motnje pigmentacije, sprememba barve kože, luščenje kože |
| Bolezni mišično-skeletnega sistema in vezivnega tkiva | zelo pogosti | bolečina v hrbtu |
| pogosti | mialgija, mišični krči, mišičnoskeletna bolečina, kostna bolečina |
| občasni | oslabelost mišic |
| Bolezni sečil | pogosti | proteinurija, zvišana vrednost kreatinina v krvi, trombotična mikroangiopatija z odpovedjo ledvic‡ |
| občasni | odpoved ledvic, levkociturija, lupusni nefritis, nikturija, zvišana vrednost sečnine v krvi, zvišano razmerje med proteini in kreatininom v urinu |
| Motnje reprodukcije in dojk | pogosti | menoragija |
| Splošne težave in spremembe na mestu aplikacije | pogosti | zvišana telesna temperatura\*, bolečine v prsnem košu, astenija  \*zelo pogosti v pediatrični populaciji z ITP |
| občasni | občutek vročine, krvavitev na mestu odvzema krvi, občutek nervoznosti, vnetje rane, splošno slabo počutje, občutenje tujka |
| Preiskave | pogosti | zvišana vrednost alkalne fosfataze v krvi |
| občasni | zvišana vrednost albumina v krvi, zvišana vrednost celokupnih proteinov, znižana vrednost albumina v krvi, zvišanje pH vrednosti urina |
| Poškodbe, zastrupitve in zapleti pri posegih | občasni | sončne opekline |

♦ dodatni neželeni učinki, ki so jih opažali v študijah s pediatričnimi bolniki (starimi od 1 do 17 let)

† zvišani vrednosti alanin aminotransferaze in aspartat aminotransferaze se lahko pojavita istočasno, čeprav z manjšo pogostnostjo

‡ skupen izraz, ki obsega prednostna izraza za akutno okvaro ledvic in odpoved ledvic

**HCV študijska populacija (v kombinaciji s protivirusnim interferonskim zdravljenjem in zdravljenjem z ribavirinom)**

|  |  |  |
| --- | --- | --- |
| **Organski sistem** | **Pogostnost** | **Neželeni učinek** |
| Infekcijske in parazitske bolezni | pogosti | okužba sečil, okužba zgornjih dihal, bronhitis, nazofaringitis, gripa, oralni herpes |
| občasni | gastroenteritis, faringitis |
| Benigne, maligne in neopredeljene novotvorbe (vključno s cistami in polipi) | pogosti | maligne jetrne novotvorbe |
| Bolezni krvi in limfatičnega sistema | zelo pogosti | anemija |
| pogosti | limfopenija |
| občasni | hemolitična anemija |
| Presnovne in prehranske motnje | zelo pogosti | zmanjšanje apetita |
| pogosti | hiperglikemija, nenormalno zmanjšanje telesne mase |
| Psihiatrične motnje | pogosti | depresija, anksioznost, motnje spanja |
| občasni | stanje zmedenosti, agitacija |
| Bolezni živčevja | zelo pogosti | glavobol |
| pogosti | omotica, motnje pozornosti, disgevzija, hepatična encefalopatija, letargija, motnje spomina, parestezije |
| Očesne bolezni | pogosti | katarakta, retinalni eksudati, suhe oči, okularni ikterus, krvavitev v mrežnici |
| Ušesne bolezni, vključno z motnjami labirinta | pogosti | vrtoglavica |
| Srčne bolezni | pogosti | palpitacije |
| Bolezni dihal, prsnega koša in mediastinalnega prostora | zelo pogosti | kašelj |
| pogosti | dispneja, orofaringealna bolečina, dispneja med naporom, produktivni kašelj |
| Bolezni prebavil | zelo pogosti | navzea, driska |
| pogosti | bruhanje, ascites, bolečine v trebuhu, bolečina v zgornjem delu trebuha, dispepsija, suha usta, zaprtje, povečan obseg trebuha, zobobol, stomatitis, gastroezofagealna refluksna bolezen, hemoroidi, neprijeten občutek v trebuhu, ezofagealne varice |
| občasni | krvavitev ezofagealnih varic, gastritis, aftozni stomatitis |
| Bolezni jeter, žolčnika in žolčevodov | pogosti | hiperbilirubinemija, zlatenica, okvara jeter zaradi zdravil |
| občasni | tromboza portalne vene, okvara jeter |
| Bolezni kože in podkožja | zelo pogosti | pruritus |
| pogosti | izpuščaj, suha koža, ekcem, srbeč izpuščaj, eritem, čezmerno znojenje, generaliziran pruritus, alopecija |
| občasni | kožne lezije, spremenjena barva kože, hiperpigmentacija kože, nočno znojenje |
| Bolezni mišično-skeletnega sistema in vezivnega tkiva | zelo pogosti | mialgija |
| pogosti | artralgija, mišični krči, bolečine v hrbtu, bolečine v okončini, mišičnoskeletne bolečine, bolečine v kosteh |
| Bolezni sečil | občasni | trombotična mikroangiopatija z akutno odpovedjo ledvic†, disurija |
| Splošne težave in spremembe na mestu aplikacije | zelo pogosti | zvišana telesna temperatura, utrujenost, gripi podobno obolenje, astenija, mrazenje |
| pogosti | razdražljivost, bolečine, splošno slabo počutje, reakcija na mestu injiciranja, nekardialne bolečine v prsnem košu, edem, periferni edemi |
| občasni | srbenje na mestu injiciranja, izpuščaj na mestu injiciranja, neprijeten občutek v prsnem košu |
| Preiskave | pogosti | zvišana vrednost bilirubina v krvi, zmanjšanje telesne mase, zmanjšanje števila levkocitov, znižana vrednost hemoglobina, zmanjšano število nevtrofilcev, zvišano mednarodno normalizirano razmerje, podaljšan aktiviran parcialni tromboplastinski čas, zvišana vrednost glukoze v krvi, znižana vrednost albuminov v krvi |
| občasni | podaljšanje intervala QT na elektrokardiogramu |

† skupen izraz, ki obsega prednostne izraze za oligurijo, odpoved ledvic in okvaro ledvic

**Študijska populacija s hudo aplastično anemijo**

|  |  |  |
| --- | --- | --- |
| **Organski sistem** | **Pogostnost** | **Neželeni učinek** |
| Bolezni krvi in limfatičnega sistema | pogosti | nevtropenija, infarkt vranice |
| Presnovne in prehranske motnje | pogosti | preobremenitev z železom, zmanjšanje apetita, hipoglikemija, povečanje apetita |
| Psihiatrične motnje | pogosti | anksioznost, depresija |
| Bolezni živčevja | zelo pogosti | glavobol, omotičnost |
| pogosti | sinkopa |
| Očesne bolezni | pogosti | suhe oči, katarakta, očesni ikterus, zamegljen vid, okvara vida, delci v steklovini |
| Bolezni dihal, prsnega koša in mediastinalnega prostora | zelo pogosti | kašelj, orofaringealna bolečina, rinoreja |
| pogosti | krvavitev iz nosu |
| Bolezni prebavil | zelo pogosti | driska, navzea, gingivalna krvavitev, bolečine v trebuhu |
| pogosti | mehurčaste spremembe ustne sluznice, bolečina v ustih, bruhanje, neprijeten občutek v trebuhu, zaprtje, napihnjenost trebuha, disfagija, spremenjena barva blata, otekel jezik, motnje gastrointestinalne peristaltike, flatulenca |
| Bolezni jeter, žolčnika in žolčevodov | zelo pogosti | zvišane vrednosti aminotransferaz |
| pogosti | zvišana vrednost bilirubina v krvi (hiperbilirubinemija), ikterus |
| pogostnost neznana | okvara jeter zaradi zdravil\*  \* o primerih okvare jeter zaradi zdravil so poročali pri bolnikih z ITP in HCV |
| Bolezni kože in podkožja | pogosti | petehije, izpuščaj, pruritus, urtikarija, kožne spremembe, makulozen izpuščaj |
| pogostnost neznana | spremenjena barva kože, hiperpigmentacija kože |
| Bolezni mišično-skeletnega sistema in vezivnega tkiva | zelo pogosti | artralgija, bolečine v okončini, mišični krči |
| pogosti | bolečine v hrbtu, mialgija, bolečine v kosteh |
| Bolezni sečil | pogosti | kromaturija |
| Splošne težave in spremembe na mestu aplikacije | zelo pogosti | utrujenost, zvišana telesna temperatura, mrazenje |
| pogosti | astenija, perferni edemi, splošno slabo počutje |
| Preiskave | pogosti | zvišana vrednost kreatin kinaze v krvi |

Opis določenih posameznih neželenih učinkov

*Trombotični/trombembolični dogodki*

Pri odraslih bolnikih z ITP, ki so se v 3 kontroliranih in 2 nekontroliranih kliničnih študijah zdravili z eltrombopagom (n = 446), se je pri 17 bolnikih pojavilo 19 trombemboličnih dogodkov, ki so vključevali (po padajoči pojavnosti) globoko vensko trombozo (n = 6), pljučno embolijo (n = 6), akutni miokardni infarkt (n = 2), možganski infarkt (n = 2) in embolijo (n = 1) (glejte poglavje 4.4).

V s placebom kontrolirani študiji (n = 288, varnostna populacija), se je po 2-tedenskem zdravljenju v sklopu priprav na invazivne posege pri 6 od143 (4 %) odraslih bolnikov s kronično boleznijo jeter, ki so prejemali eltrombopag, pojavilo 7 trombemboličnih dogodkov v portalnem venskem sistemu in pri 2 od 145 (1 %) bolnikov v skupini s placebom 3 trombembolični dogodki. Petim od 6 bolnikov, ki so se zdravili z eltrombopagom, so se trombembolični dogodki pojavili pri številu trombocitov >200 000/µl.

Pri bolnikih, ki so se jim pojavili trombembolični dogodki, niso ugotovili specifičnih dejavnikov tveganja razen števila trombocitov ≥200 000/µl (glejte poglavje 4.4).

V kontroliranih študijah pri trombocitopeničnih bolnikih s HCV (n = 1439), so se trombembolični dogodki pojavili pri 38 od 955 (4 %) bolnikih, ki so prejemali eltrombopag in pri 6 od 484 (1 %) bolnikih, ki so prejemali placebo. Najbolj pogost trombembolični dogodek v obeh zdravljenih skupinah (2 % pri bolnikih, ki so prejemali eltrombopag in <1 % pri bolnikih, ki so prejemali placebo) je bila tromboza portalne vene (glejte poglavje 4.4). Pri bolnikih z nizko vrednostjo albuminov (≤35 g/l) ali z oceno po MELD ≥10 je bilo tveganje za pojav trombemboličnih dogodkov 2‑krat tolikšno kot pri tistih z višjimi vrednostmi albuminov; tveganje za pojav trombemboličnih dogodkov je bilo pri bolnikih starih ≥60 let 2‑krat tolikšno kot pri mlajših bolnikih.

*Jetrna dekompenzacija (uporaba z interferonom)*

Pri bolnikih s kroničnim HCV in cirozo obstaja tveganje za pojav jetrne dekompenzacije, če prejemajo alfa interferonsko zdravljenje. V dveh kontroliranih kliničnih študijah pri trombocitopeničnih bolnikih s HCV so o jetrni dekompenzaciji (ascites, jetrna encefalopatija, krvavitev varic, spontani bakterijski peritonitis) bolj pogosto poročali v skupini, ki sta prejemali eltrombopag (11 %) kot v skupini, ki sta prejemali placebo (6 %). Pri bolnikih z nizko vrednostjo albuminov ≤35 g/l ali z oceno po MELD ≥10 v izhodišču, je bilo tveganje za jetrno dekompenzacijo 3‑krat večje in povečano tveganje za neželene učinke s smrtnim izidom v primerjavi s tistimi bolniki z manj napredovalo jetrno boleznijo. Ti bolniki lahko prejemajo eltrombopag le po skrbnem premisleku o pričakovanih koristih v primerjavi s tveganji. Bolnike s temi lastnostmi je potrebno skrbno spremljati glede znakov in simptomov jetrne dekompenazcije.

*Hepatoksičnost*

V kontroliranih kliničnih študijah z eltrombopagom pri ITP so opažali zvišanje vrednosti alanin aminotransferaze (ALT), aspartat aminotransferaze (AST) in bilirubina v serumu (glejte poglavje 4.4).

Zvišanja teh vrednosti so bila večinoma blaga (stopnja 1-2) in reverzibilna, brez klinično pomembnih simptomov, ki bi kazali na okvaro jetrne funkcije. V treh s placebom kontroliranih študijah pri odraslih s kronično ITP so se nenormalne vrednosti testov jetrne funkcije stopnje 4 pojavile pri enem bolniku v skupini s placebom in enem bolniku v skupini z eltrombopagom. V dveh s placebom kontroliranih študijah pri pediatričnih bolnikih s kronično ITP (v starosti od 1 do 17 let) so poročali o zvišanju vrednosti ALT na ≥3-kratnik ZMN pri 4,7 % bolnikov v skupini z eltrombopagom in pri 0 % bolnikov v skupini s placebom.

V dveh kontroliranih kliničnih študijah pri bolnikih s HCV so poročali o zvišanju vrednosti ALT ali AST na ≥3‑kratnik ZMN pri 34 % bolnikov v skupini z eltrombopagom in pri 38 % v skupini s placebom. Pri večini bolnikov, ki prejemajo eltrombopag sočasno s peginterferonom/ribavirinom, bo prišlo do indirektne hiperbilirubinemije. Skupno so poročali o vrednosti celokupnega bilirubina, ki je ≥ 1,5‑kratnik ZMN, pri 76 % bolnikov v skupini z eltrombopagom in pri 50 % bolnikov v skupini s placebom.

V študiji faze II z monoterapijo z eltrombopagom in eno samo skupino bolnikov z neodzivno hudo aplastično anemijo so pri 5 % bolnikov poročali o zvišanju vrednosti ALT ali AST na >3‑kratnik ZMN sočasno z zvišanjem vrednosti celokupnega (indirektnega) bilirubina na >1,5‑kratnik ZMN. Pri 14 % bolnikov so izmerili vrednost celokupnega bilirubina nad 1,5‑kratnikom ZMN.

*Trombocitopenija po prekinitvi zdravljenja*

V 3 kontroliranih ITP kliničnih študijah so o prehodnem zmanjšanju števila trombocitov na vrednosti, manjše od izhodiščnih vrednosti, poročali pri 8 % bolnikov v skupinah, ki so prejemale eltrombopag, in 8 % bolnikov v skupinah, ki so prejemale placebo (glejte poglavje 4.4).

*Povečana tvorba retikulina v kostnem mozgu*

Med programom kliničnih študij pri nobenem bolniku niso bili ugotovljeni znaki klinično pomembnih nepravilnosti kostnega mozga ali klinični znaki, ki bi kazali na nepravilno delovanje kostnega mozga. Pri manjšem številu ITP bolnikov je bilo zdravljenje z eltrombopagom prekinjeno zaradi pojava retikulina v kostnem mozgu (glejte poglavje 4.4).

*Citogenetske nepravilnosti*

V klinični študiji faze II pri bolnikih z neodzivno hudo aplastično anemijo z začetnim odmerjanjem eltrombopaga 50 mg/dan (z zvečevanjem odmerka vsaka 2 tedna do največ 150 mg/dan) (študija ELT112523) so pojavljanje novih citogenetskih nepravilnosti opažali pri 17,1 % odraslih bolnikov [7/41 (pri čemer je pri 4 od teh bolnikov prišlo do sprememb na kromosomu 7)]. Mediani čas v študiji do pojava citogenetske nepravilnosti je bil 2,9 meseca.

V klinični študiji faze II pri bolnikih z neodzivno hudo aplastično anemijo z odmerjanjem eltrombopaga 150 mg/dan (z modifikacijo odmerjanja na osnovi etnične pripadnosti ali starosti v skladu z indikacijami) (študija ELT116826) so pojavljanje novih citogenetskih nepravilnosti opažali pri 22,6 % odraslih bolnikov [7/31 (pri čemer je pri 3 od teh bolnikov prišlo do sprememb na kromosomu 7)]. Vseh 7 bolnikov je imelo ob izhodišču normalen citogenetski izvid. Pri šestih bolnikih so citogenetsko nepravilnost opazili po 3 mesecih zdravljenja z eltrombopagom, pri enem bolniku pa so citogenetsko nepravilnost opazili po 6 mesecih zdravljenja.

*Hematološki malignomi*

V odprti študiji z eno samo skupino bolnikov s hudo aplastično anemijo so po zdravljenju z eltrombopagom odkrili mielodisplastični sindrom (MDS) pri treh bolnikih (7 %), v dveh študijah, ki še potekata (študijah ELT116826 in ELT116643), pa so odkrili mielodisplastični sindrom ali akutno mieloično levkemijo pri 1/28 (4 %) oziroma 1/62 (2 %) bolnikov.

Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v [Prilogi V](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx).

**4.9 Preveliko odmerjanje**

V primeru prevelikega odmerjanja se število trombocitov lahko prekomerno poveča in povzroči trombotične/trombembolične zaplete. V primeru prevelikega odmerjanja je treba razmisliti o peroralni aplikaciji pripravkov s kovinskimi kationi, kot so kalcijevi, aluminijevi ali magnezijevi pripravki, ki tvorijo kelate z eltrombopagom in tako omejijo absorpcijo. Skrbno je treba nadzirati število trombocitov. Pri ponovni uvedbi zdravljenja z eltrombopagom je treba natančno upoštevati priporočila za odmerjanje in uporabo (glejte poglavje 4.2).

V kliničnih študijah so poročali o enem primeru prevelikega odmerjanja pri bolniku, ki je zaužil 5000 mg eltrombopaga. Poročilo o neželenih učinkih vključuje blagi izpuščaj, prehodno bradikardijo, zvišanje vrednosti ALT in AST ter utrujenost. Najvišje vrednosti jetrnih encimov, ki so bile določene med 2. in 18. dnem po zaužitju; so bile: vrednost AST 1,6-krat višja od zgornje meje normalne vrednosti, vrednost ALT 3,9-krat višja od zgornje meje normalne vrednosti in vrednost skupnega bilirubina 2,4-krat višja od zgornje meje normalne vrednosti. Na 18. dan po zaužitju je bilo število trombocitov 672 000/µl, največje število trombocitov je bilo 929 000/µl. Po zdravljenju so vsi dogodki minili brez posledic.

Ker se eltrombopag ne izloča v pomembnem obsegu preko ledvic, njegova vezava na plazemske proteine pa je obsežna, hemodializa verjetno ni učinkovita metoda za pospešitev izločanja eltrombopaga iz telesa.

**5. FARMAKOLOŠKE LASTNOSTI**

**5.1 Farmakodinamične lastnosti**

Farmakoterapevtska skupina: antihemoragiki, drugi hemostatiki za sistemsko zdravljenje, oznaka ATC: B02BX05.

Mehanizem delovanja

Trombopoetin (TPO) je glavni citokin, ki sodeluje pri regulaciji megakariopoeze in nastajanju trombocitov ter endogeni ligand za trombopoetinski receptor (TPO-R). Eltrombopag stopa v interakcijo s transmembransko domeno humanega TPO-R in sproži signalno kaskado, ki je podobna, ne pa tudi identična tisti pri endogenem trombopoetinu (TPO), ter tako inducira proliferacijo in diferenciacijo iz matičnih celic v kostnem mozgu.

Klinična učinkovitost in varnost

*Študije imunske (primarne) trombocitopenije (ITP)*

Varnost in učinkovitost uporabe eltrombopaga pri predhodno že zdravljenih odraslih bolnikih z ITP je bila ovrednotena z dvema randomiziranima, dvojno slepima, s placebom kontroliranima študijama III. faze RAISE (TRA102537) in TRA100773B ter dvema odprtima študijama REPEAT (TRA108057) in EXTEND (TRA105325). V celoti se je z eltrombopagom tako najmanj 6 mesecev zdravilo 277 bolnikov z ITP, najmanj 1 leto pa 202 bolnika. V študiji TAPER (CETB115J2411) faze II z eno samo skupino bolnikov so ovrednotili varnost in učinkovitost eltrombopaga in ocenili, ali lahko sproži ohranjen odziv po prekinitvi zdravljenja pri 105 odraslih bolnikih z ITP, pri katerih je prišlo do ponovitve bolezni ali ni prišlo do odziva na prvolinijsko zdravljenje s kortikosteroidi.

*Dvojno slepe s placebom kontrolirane študije*

Študija RAISE:

197 bolnikov z ITP je bilo randomiziranih v razmerju 2:1 tako, da je eltrombopag prejemalo 135 bolnikov, placebo pa 62 bolnikov. Randomizacija je bila opravljena v treh skupinah bolnikov glede na status splenektomije, uporabo zdravil za zdravljenje ITP v izhodišču in število trombocitov v izhodišču. Odmerek eltrombopaga je bil med 6 mesečnim zdravljenjem prilagojen pri vsakem posameznem bolniku glede na število trombocitov. Pri vseh bolnikih je bilo zdravljenje z eltrombopagom uvedeno v odmerku 50 mg. Od 29. dneva do konca zdravljenja je 15 do 28 % bolnikov, ki so se zdravili z eltrombopagom, prejemalo vzdrževalni odmerek ≤25 mg, 29 do 53 % bolnikov pa odmerek 75 mg.

Razen tega so bolniki lahko počasi zmanjševali odmerek sočasnih zdravil za zdravljenje ITP in v skladu z lokalnimi standardi zdravljenja prejeli reševalno zdravilo. Več kot polovica vseh bolnikov v vsaki od skupin zdravljenja je imela ≥3 predhodne terapije ITP, splenektomija pa je bila predhodno opravljena pri 36 % bolnikov.

Mediana vrednost števila trombocitov v izhodišču je bila 16 000/μl pri obeh skupinah zdravljenja. V skupini, ki je prejemala eltrombopag, se je ohranila nad 50 000/µl pri vseh obiskih med zdravljenjem, ki so se začeli na 15. dan. V skupini, ki je prejemala placebo, pa je mediana vrednost števila trombocitov ves čas trajanja študije ostala <30 000/µl.

Odziv v obliki števila trombocitov med 50 000‑400 000/μl brez uporabe reševalnega zdravljenja je bil dosežen pri pomembno večjem številu bolnikov, ki so med 6‑mesečnim obdobjem zdravljenja prejemali eltrombopag, p <0,001. Ta nivo odziva je bil po 6 tednih zdravljenja dosežen pri 54 % bolnikov, ki so se zdravili z eltrombopagom, in 13 % bolnikov, ki so prejemali placebo. Podoben nivo odziva trombocitov se je ohranil ves čas študije. Na koncu 6 mesečnega obdobja študije je bil odziv prisoten pri 52 % bolnikov, ki so se zdravili z eltrombopagom, in 16 % bolnikov, ki so prejemali placebo.

Preglednica 3 Rezultati sekundarne učinkovitosti iz študije RAISE

|  |  |  |  |
| --- | --- | --- | --- |
|  | Eltrombopag  N = 135 | | Placebo  N = 62 |
| Ključni sekundarni opazovani dogodki | | | |
| Število kumulativnih tednov s številom trombocitov ≥50 000‑400 000/µl, srednja vrednost (SD) | 11,3 (9,46) | 2,4 (5,95) | |
| Bolniki z ≥75 % ocen v ciljnem območju (50 000 do 400 000/μl), n (%)  vrednost pa | 51 (38) | 4 (7) | |
| <0,001 | | |
| Bolniki s krvavitvami (stopnje 1-4 po SZO) v kateremkoli času med 6 mesečnim obdobjem, n (%) | 106 (79) | 56 (93) | |
| vrednost pa | 0,012 | | |
| Bolniki s krvavitvami (stopnje 2-4 po SZO) v kateremkoli času med 6 mesečnim obdobjem, n (%)  vrednost pa | 44 (33) | 32 (53) | |
| 0,002 | | |
| Bolniki, ki so potrebovali zdravljenje z reševalnim zdravilom,  n (%)  vrednost pa | 24 (18) | 25 (40) | |
| 0,001 | | |
| Bolniki, ki so se v izhodišču že zdravili zaradi ITP (n) | 63 | 31 | |
| Bolniki pri katerih so izhodiščno obliko zdravljenja poskušali zmanjšati ali ukiniti, n (%)b  vrednost pa | 37 (59) | 10 (32) | |
| 0,016 | | |

a Logistični regresijski model, prilagojen za randomizacijske stratificirane spremenljivke

b Pri 21 od 63 (33 %) bolnikov, ki so se zdravili z eltrombopagom, in so v izhodišču uporabljali zdravila za zdravljenje ITP, je bilo zdravljenje z vsemi izhodiščnimi zdravili za zdravljenje ITP trajno prekinjeno.

V izhodišču so o pojavu katerekoli krvavitve (stopnje 1–4 po SZO) poročali pri več kot 70 % bolnikov z ITP v vseh skupinah zdravljenja, o pojavu klinično pomembne krvavitve (stopnje 2–4 po SZO) pa pri več kot 20 % bolnikov v vseh skupinah zdravljenja. V primerjavi z izhodiščem se je delež bolnikov s katerokoli krvavitvijo (stopnje 1–4) in klinično pomembno krvavitvijo (stopnje 2–4) med 6‑mesečnim obdobjem od 15. dneva do konca zdravljenja z eltrombopagom zmanjšal za približno 50 %.

Študija TRA100773B:

Primarni opazovani dogodek učinkovitosti je bil delež bolnikov z odzivom, definiran kot bolniki z ITP, s povečanjem števila trombocitov na ≥50 000/μl na 43. dan od izhodiščne vrednosti <30 000/μl. Bolniki, pri katerih je bilo zdravljenje zaradi števila trombocitov >200 000/μl predčasno prekinjeno, so upoštevani kot bolniki z odzivom, bolniki, pri katerih je bilo zdravljenje prekinjeno zaradi kateregakoli drugega razloga, pa so upoštevani kot bolniki brez odziva, ne glede na število trombocitov. Skupaj je bilo randomiziranih 114 bolnikov s predhodno zdravljeno ITP v razmerju 2:1, eltrombopag (n = 76), placebo (n = 38).

**Preglednica 4 Rezultati učinkovitosti iz študije TRA100773B**

|  |  |  |  |
| --- | --- | --- | --- |
|  | Eltrombopag  N = 74 | | Placebo  N = 38 |
| Ključni primarni opazovani dogodek | | | |
| Bolniki, primerni za analizo učinkovitosti, n | 73 | 37 | |
| Bolniki s številom trombocitov ≥50 000/μl po do 42 dneh zdravljenja (v primerjavi s številom trombocitov v izhodišču <30 000/μl), n (%)  vrednost pa | 43 (59) | 6 (16) | |
| <0,001 | | |
| Ključni sekundarni opazovani dogodki | | | |
| Bolniki, pri katerih je bila na 43. dan ocenjena krvavitev, n | 51 | 30 | |
| Krvavitev (stopnje 1‑4 po SZO), n (%)  vrednost pa | 20 (39) | 18 (60) | |
| 0,029 | | |

a Logistični regresijski model, prilagojen za randomizacijske stratificirane spremenljivke

V obeh študijah, RAISE in TRA100773B, je bil odziv na eltrombopag v primerjavi s placebom podoben, ne glede na uporabo zdravila za zdravljenje ITP, status splenektomije in izhodiščno število trombocitov (≤15 000/µl, >15 000/µl) v času randomizacije.

V študijah RAISE in TRA100773B pri podskupini bolnikov z ITP z izhodiščnim številom trombocitov ≤15 000/µl ciljna vrednost mediane vrednosti števila trombocitov (>50 000/µl) ni bila dosežena, vendar pa je bil v obeh študijah pri 43 % teh bolnikov odziv dosežen po 6 tednih zdravljenja z eltrombopagom. Razen tega je bil v študiji RAISE na koncu 6 mesečnega obdobja zdravljenja z eltrombopagom odziv dosežen pri 42 % bolnikov z izhodiščnim številom trombocitov ≤15 000/µl. V študiji RAISE je 42 % do 60 % bolnikov, ki so se zdravili z eltrombopagom, od 29. dneva do konca študije prejemalo odmerek 75 mg.

*Odprte nekontrolirane študije*

Študija REPEAT (TRA108057):

Ta odprta študija s ponavljajočimi se odmerki (3 cikli 6 tedenskega zdravljenja, ki so jim sledili 4 tedni brez zdravljenja) je pokazala, da se pri epizodni uporabi eltrombopaga z multiplimi cikli zdravljenja odziv ne izgubi.

Študija EXTEND (TRA105325):

V odprtem podaljšanju študije so z eltrombopagom zdravili 302 bolnika z ITP. Enoletno zdravljenje je bilo dokončano pri 218 bolnikih, dveletno zdravljenje pri 180 bolnikih, triletno zdravljenje pri 107 bolnikih, štiriletno zdravljenje pri 75 bolnikih, petletno zdravljenje pri 34 bolnikih in šestletno zdravljenje pri 18 bolnikih. Pred začetkom zdravljenja z eltrombopagom je bila mediana vrednost števila trombocitov 19 000/µl. Mediana vrednost števila trombocitov pri bolnikih v študiji je bila po enem letu 85 000/µl, po 2 letih 85 000/µl, po 3 letih 105 000/µl, po 4 letih 64 000/µl, po 5 letih 75 000/µl, po 6 letih 119 000/µl in po 7 letih 76 000/µl.

Študija TAPER (CETB115J2411):

To je bila študija faze II z eno samo skupino bolnikov, vključevala pa je bolnike z ITP, ki so prejemali eltrombopag po neuspešnem prvolinijskem zdravljenju s kortikosteroidi ne glede na čas od postavitve diagnoze. V študijo so vključili skupno 105 bolnikov in jih začeli zdraviti z eltrombopagom 50 mg enkrat na dan (25 mg enkrat na dan pri bolnikih vzhodnoazijskega/jugovzhodnoazijskega porekla). V času zdravljenja so odmerek eltrombopaga prilagajali glede na število trombocitov pri posameznem bolniku, da bi dosegli ciljno število trombocitov ≥100 000/µl.

Od 105 bolnikov, ki so bili vključeni v študijo in so prejeli najmanj en odmerek eltrombopaga, je 69 bolnikov (65,7 %) ustrezno zaključilo zdravljenje, 36 bolnikov (34,3 %) pa je zdravljenje prekinilo predčasno.

Analiza ohranjenega odziva po koncu zdravljenja

Primarni cilj opazovanja je bil delež bolnikov z ohranjenim odzivom po koncu zdravljenja do konca 12. meseca. Bolniki, ki so dosegli število trombocitov ≥100 000/µl in 2 meseca ohranili število trombocitov okrog 100 000/µl (kar pomeni, da nobena meritev ni pokazala števila trombocitov manj kot 70 000/µl), so bili primerni za postopno zmanjševanje odmerka eltrombopaga in prekinitev zdravljenja. Da bi bolnika šteli med tiste, ki so dosegli ohranjen odziv po koncu zdravljenja, je moral obdržati število trombocitov ≥30 000/µl brez pojavljanja krvavitev ali uporabe rešilnega zdravljenja tako v obdobju postopnega zmanjševanja odmerka kot po prekinitvi zdravljenja do konca 12. meseca.

Trajanje postopnega zmanjševanja odmerka je bilo prilagojeno posameznemu bolniku glede na začetni odmerek in bolnikov odziv. Po shemi postopnega odmerjanja je bilo priporočeno zmanjšanje odmerka za 25 mg vsaka 2 tedna pod pogojem, da je število trombocitov stabilno. Ko je bolnik že 2 tedna prejemal odmerek 25 mg, je naslednja 2 tedna do zaključka zdravljenja prejemal le še odmerek 25 mg vsak drugi dan. Pri bolnikih vzhodnoazijskega/jugovzhodnoazijskega porekla so odmerjanje zmanjševali z manjšimi koraki po 12,5 mg vsak drugi teden. Če je prišlo do ponovitve (opredeljene kot število trombocitov <30 000/µl), so bolnikom ponudili možnost novega ciklusa zdravljenja z eltrombopagom z ustreznim začetnim odmerkom.

Devetinosemdeset bolnikov (84,8 %) je doseglo popolni odziv (število trombocitov ≥100 000/µl) (1. stopnja, preglednica 5), 65 bolnikov (61,9 %) pa je najmanj 2 meseca obdržalo popolni odziv brez meritve, ki bi pokazala število trombocitov manj kot 70 000/µl (2. stopnja, preglednica 5). Štiriinštiridesetim bolnikom (41,9 %) je uspelo postopno zmanjšati odmerjanje eltrombopaga do ukinitve zdravljenja in pri tem obdržati število trombocitov ≥30 000/µl brez pojavljanja krvavitev ali uporabe rešilnega zdravljenja (3. stopnja, preglednica 5).

Primarni cilj študije je bil dosežen, saj je bilo razvidno, da eltrombopag lahko sproži ohranjen odziv po koncu zdravljenja brez pojavljanja krvavitev ali uporabe rešilnega zdravljenja do konca 12. meseca pri 32 od 105 vključenih bolnikov (30,5 %; p<0,0001; 95‑odstotni IZ: 21,9, 40,2) (4. stopnja, preglednica 5). Do konca 24. meseca je ohranjen odziv po koncu zdravljenja brez pojavljanja krvavitev ali uporabe rešilnega zdravljenja obdržalo 20 od 105 vključenih bolnikov (19,0 %; 95‑odstotni IZ: 12,0, 27,9) (5. stopnja, preglednica 5).

Mediano trajanje ohranjenega odziva po koncu zdravljenja do konca 12. meseca je bilo 33,3 tedna (najmanj 4 in največ 51 tednov), medtem ko je bilo mediano trajanje ohranjenega odziva po koncu zdravljenja do konca 24. meseca 88,6 tedna (najmanj 57 in največ 107 tednov).

Po postopnem zmanjševanju odmerka in prekinitvi zdravljenja z eltrombopagom je pri 12 bolnikih prišlo do izgube odziva. Osem od teh bolnikov je ponovno začelo prejemati eltrombopag, pri 7 pa je prišlo do odziva z okrevanjem (recovery response).

Med dveletnim spremljanjem je pri 6 od 105 bolnikov (5,7 %) prišlo do trombemboličnih dogodkov, od katerih je pri 3 bolnikih (2,9 %) prišlo do globoke venske tromboze, pri 1 bolniku (1,0 %) do tromboze površinske vene, pri 1 bolniku (1,0 %) do tromboze kavernoznega sinusa, pri 1 bolniku (1,0 %) je prišlo do cerebrovaskularnega dogodka in pri 1 bolniku (1,0 %) do pljučne embolije. Od 6 bolnikov je pri 4 prišlo do trombemboličnih dogodkov, ki so jih opredelili kot dogodke stopnje 3 ali več, pri 4 bolnikih pa je prišlo do trombemboličnih dogodkov, ki so jih opredelili kot resne. O smrtnih primerih niso poročali.

Pri 20 od 105 bolnikov (19,0 %) je prišlo do krvavitve (blage do hude) v času zdravljenja pred začetkom postopnega zmanjševanja odmerka. Pri 5 od 65 bolnikov (7,7 %), ki so začeli s postopnim zmanjševanjem odmerka, je prišlo do krvavitve (blage do zmerne) v času zmanjševanja odmerka. V času postopnega zmanjševanja odmerka ni prišlo do nobene hude krvavitve. Pri 2 od 44 bolnikov (4,5 %), ki so postopno zmanjševali odmerjanje eltrombopaga in nato prekinili zdravljenje, je prišlo do krvavitve (blage do zmerne) po prekinitvi zdravljenja do konca 12. meseca. V tem obdobju ni prišlo do nobene hude krvavitve. Pri nobenem od bolnikov, ki so prekinili zdravljenje z eltrombopagom in vstopili v drugo leto spremljanja, ni prišlo do krvavitve v drugem letu. V obdobju dveletnega spremljanja bolnikov so poročali o dveh smrtnih intrakranialnih krvavitvah. Do obeh je prišlo v času zdravljenja, a ne v času postopnega zmanjševanja odmerka. Po oceni ta dva dogodka nista bila povezana s študijskim zdravljenjem.

Rezultati celotne analize varnostnih podatkov se ujemajo s predhodno predstavljenimi podatki, ocena tveganja in koristi uporabe eltrombopaga pri bolnikih z ITP pa je ostala nespremenjena.

**Preglednica 5 Delež bolnikov z ohranjenim odzivom po koncu zdravljenja po 12 mesecih in po 24 mesecih (celoten komplet podatkov za analizo) v študiji TAPER**

|  | **Vsi bolniki N=105** | | **Preverjanje hipoteze** | |
| --- | --- | --- | --- | --- |
|  | **n (%)** | **95 % IZ** | **vrednost p** | **zavrnitev H0** | |
| 1. stopnja: bolniki, ki so vsaj enkrat dosegli število trombocitov ≥100 000/µl | 89 (84,8) | (76,4; 91,0) |  |  | |
| 2. stopnja: bolniki, ki so obdržali stabilno število trombocitov 2 meseca po tem, ko so dosegli 100 000/µl (brez meritve <70 000/µl) | 65 (61,9) | (51,9; 71,2) |  |  | |
| 3. stopnja: bolniki, ki so uspeli postopno zmanjšati odmerke eltrombopaga do prekinitve zdravljenja, pri tem pa so obdržali število trombocitov ≥30 000/µl brez pojavljanja dogodkov s krvavitvijo ali uporabe kateregakoli rešilnega zdravljenja | 44 (41,9) | (32,3; 51,9) |  |  | |
| 4. stopnja: bolniki z ohranjenim odzivom po koncu zdravljenja do konca 12. meseca, pri čemer so obdržali število trombocitov ≥30 000/µl brez pojavljanja dogodkov s krvavitvijo ali uporabe kateregakoli rešilnega zdravljenja | 32 (30,5) | (21,9; 40,2) | <0,0001\* | da | |
| 5. stopnja: bolniki z ohranjenim odzivom po koncu zdravljenja od konca 12. meseca do konca 24. meseca, pri čemer so obdržali število trombocitov ≥30 000/µl brez pojavljanja dogodkov s krvavitvijo ali uporabe kateregakoli rešilnega zdravljenja | 20 (19,0) | (12,0; 27,9) |  |  | |
| N: skupno število bolnikov v študijski skupini, ki je imenovalec za izračun odstotka (%)  n: število bolnikov v ustrezni kategoriji  95‑odstotni interval zaupanja za frekvenčno porazdelitev je bil izračunan po Clopper-Pearsonovi eksaktni metodi. Ali je bil delež bolnikov z odzivom >15 %, so preverili s Clopper‑Pearsonovim testom. Navedeni so intervali zaupanja in vrednost p.  \* označuje statistično značilnost (enostranska vrednost) za stopnjo značilnosti 0,05 | | | | | |

Rezultati analize odziva na zdravljenje glede na čas od postavitve diagnoze ITP

Pri 105 bolnikih so izvedli naknadno analizo glede na čas od postavitve diagnoze, da bi ocenili odziv na eltrombopag v štirih kategorijah bolnikov glede na čas od postavitve diagnoze (novo odkrita ITP pred <3 meseci, persistentna ITP, odkrita od 3 do <6 mesecev prej, persistentna ITP, odkrita od 6 do ≤12 mesecev prej, in kronična ITP, odkrita >12 mesecev prej). 49 % bolnikov (n=51) je imelo diagnozo ITP <3 mesece, 20 % (n=21) od 3 do <6 mesecev, 17% (n=18) od 6 do ≤12 mesecev in 14 % (n=15) >12 mesecev.

Do presečnega datuma (22. oktober 2021) je bilo mediano trajanje izpostavljenosti eltrombopagu 6,2 meseca (Q1–Q3: 2,3–12,0 meseca). Mediano število trombocitov ob izhodišču je bilo 16 000/µl (Q1‑Q3: 7 800–28 000/µl).

Odziv števila trombocitov, ki je bil opredeljen kot število trombocitov ≥50 000/µl pri najmanj eni meritvi do 9. tedna brez uporabe rešilnega zdravljenja, je bil dosežen pri 84 % bolnikov z novo odkrito ITP (95‑odstotni IZ: 71 % do 93 %), pri 91 % bolnikov s persistentno ITP, odkrito od 3 do <6 mesecev prej (95‑odstotni IZ: 70 % do 99 %), pri 94 % bolnikov s persistentno ITP, odkrito od 6 do ≤12 mesecev prej (95‑odstotni IZ: 73 % do 100 %) in pri 87 % bolnikov s kronično ITP (95‑odstotni IZ: 60 % do 98 %).

Stopnja popolnega odziva, ki je bila opredeljena kot število trombocitov ≥100 000/µl pri najmanj eni meritvi do 9. tedna brez uporabe rešilnega zdravljenja, je bila 75 % pri bolnikih z novo odkrito ITP (95‑odstotni IZ: 60 % do 86 %), 76 % pri bolnikih s persistentno ITP, odkrito od 3 do <6 mesecev prej (95‑odstotni IZ: 53 % do 92 %), 72 % pri bolnikih s persistentno ITP, odkrito od 6 do ≤12 mesecev prej (95‑odstotni IZ: 47 % do 90 %) in 87 % pri bolnikih s kronično ITP (95‑odstotni IZ: 60 % do 98 %).

Stopnja dolgotrajnega odziva, ki je bila opredeljena kot število trombocitov ≥50 000/µl pri najmanj 6 od 8 zaporednih meritev brez uporabe rešilnega zdravljenja v prvih 6 mesecih v študiji, je bila 71 % pri bolnikih z novo odkrito ITP (95‑odstotni IZ: 56 % do 83 %), 81 % pri bolnikih s persistentno ITP, odkrito od 3 do <6 mesecev prej (95‑odstotni IZ: 58 % do 95 %), 72 % pri bolnikih s persistentno ITP, odkrito od 6 do ≤12 mesecev prej (95‑odstotni IZ: 47 % do 90,3 %) in 80 % pri bolnikih s kronično ITP (95‑odstotni IZ: 52 % do 96 %).

Po oceni na osnovi lestvice krvavitve Svetovne zdravstvene organizacije (*WHO Bleeding Scale*) je bil delež bolnikov brez krvavitve pri bolnikih z novo odkrito oziroma persistentno ITP v 4. tednu od 88 % do 95 % v primerjavi z deležem 37 % do 57 % ob izhodišču. Pri bolnikih s kronično ITP je bil tovrstni delež 93 % v primerjavi z deležem 73 % ob izhodišču.

Varnost uporabe eltrombopaga je bila konsistentna v vseh kategorijah trajanja ITP in v skladu z že znanim varnostnim profilom eltrombopaga.

Kliničnih študij, ki bi primerjale eltrombopag z drugimi možnostmi zdravljenja (npr. splenektomijo), niso izvedli. Pred začetkom zdravljenja je treba pretehtati dolgoročno varnost zdravljenja z eltrombopagom.

*Pediatrična populacija (v starosti od 1 leta do 17 let)*

Varnost in učinkovitost eltrombopaga pri pediatričnih bolnikih so raziskovali v dveh študijah.

Študija TRA115450 (PETIT2):

Primarni cilj študije je bil ohranjen odziv, opredeljen kot delež bolnikov, ki so dosegli število trombocitov ≥50 000/µl v najmanj 6 od 8 tednov (brez uporabe rešilnega zdravljenja) v času od 5. do 12. tedna v obdobju dvojno slepega randomiziranega zdravljenja pri bolnikih, ki so prejemali eltrombopag, v primerjavi s tistimi, ki so prejemali placebo. Vključeni so bili bolniki, ki so imeli diagnozo kronične ITP že najmanj eno leto in pri katerih ni prišlo do odziva na predhodno zdravljenje oziroma se je bolezen ponovila po predhodnem zdravljenju z najmanj enim od zdravil za ITP ali pa bolniki iz zdravstvenih razlogov niso smeli nadaljevati zdravljenja z drugim zdravilom za ITP, njihovo število trombocitov pa je bilo <30 000/µl. Dvaindevetdeset bolnikov so v treh starostnih skupinah randomizirali (v razmerju 2:1) na jemanje eltrombopaga (n = 63) ali na jemanje placeba (n = 29). Odmerek eltrombopaga so lahko prilagajali glede na število trombocitov pri posameznem bolniku.

Skupno je primarni cilj študije dosegel statistično značilno večji delež bolnikov z eltrombopagom (40 %) v primerjavi z bolniki s placebom (3 %) (razmerje obetov: 18,0 [95 % IZ: 2,3, 140,9] p <0,001), in sicer je bilo približno enako v vseh treh starostnih skupinah (preglednica 6).

**Preglednica 6 Stopnje ohranjenega trombocitnega odziva po starostnih skupinah pri pediatričnih bolnikih s kronično ITP**

|  |  |  |
| --- | --- | --- |
|  | eltrombopag  n/N (%)  [95 % IZ] | placebo  n/N (%)  [95 % IZ] |
| skupina 1 (12 do 17 let)  skupina 2 (6 do 11 let)  skupina 3 (1 do 5 let) | 9/23 (39 %)  [20 %, 61 %]  11/26 (42 %)  [23 %, 63 %]  5/14 (36 %)  [13 %, 65 %] | 1/10 (10 %)  [0 %, 45 %]  0/13 (0 %)  [N/A]  0/6 (0 %)  [N/A] |

V obdobju randomiziranega zdravljenja je rešilno zdravljenje potrebovalo statistično značilno manj bolnikov z eltrombopagom v primerjavi z bolniki s placebom (19 % [12/63] v primerjavi s 24 % [7/29], p = 0,032).

Ob izhodišču je pojav katerekoli krvavitve (stopnje 1–4 po SZO) navajalo 71 % bolnikov iz skupine z eltrombopagom in 69 % bolnikov iz skupine s placebom. Po 12 tednih se je med bolniki z eltrombopagom delež tistih, ki so navajali pojav katerekoli krvavitve, zmanjšal na polovico izhodiščne vrednosti (36 %). Za primerjavo, po 12 tednih je pojav katerekoli krvavitve navajalo 55 % bolnikov s placebom.

V študiji sta bila znižanje ali prekinitev izhodiščnega odmerjanja zdravil za ITP bolnikom dovoljena samo v fazi odprtega zdravljenja in 53 % (8/15) bolnikov je uspelo znižati (n = 1) oziroma prekiniti (n = 7) izhodiščno zdravljenje ITP, večinoma zdravljenje s kortikosteroidi, ne da bi potrebovali rešilno zdravljenje.

Študija TRA108062 (PETIT):

Primarni cilj opazovanja je bil delež bolnikov, ki so med 1. in 6. tednom obdobja randomiziranega zdravljenja najmanj enkrat dosegli število trombocitov ≥50 000/µl. Vključeni so bili bolniki, ki so imeli diagnozo ITP že najmanj 6 mesecev in pri katerih ni prišlo do odziva na predhodno zdravljenje ali se je bolezen ponovila po predhodnem zdravljenju z najmanj enim od zdravil za ITP, njihovo število trombocitov pa je bilo <30 000/µl (n = 67). Za obdobje randomiziranega zdravljenja v študiji so bolnike v treh starostnih skupinah randomizirali (v razmerju 2:1) na jemanje eltrombopaga (n = 45) ali na jemanje placeba (n = 22). Odmerek eltrombopaga so lahko prilagajali glede na število trombocitov pri posameznem bolniku.

Skupno je primarni cilj opazovanja dosegel statistično značilno večji delež bolnikov z eltrombopagom (62 %) v primerjavi z bolniki s placebom (32 %) (razmerje obetov: 4,3 [95 % IZ: 1,4, 13,3] p = 0,011).

Ohranjanje odziva so opažali pri 50 % tistih bolnikov, pri katerih je do odziva prišlo, in sicer v študiji PETIT 2 v 20 od 24 tednov in v študiji PETIT v 15 od 24 tednov.

*Študije trombocitopenije povezane s kroničnim hepatitisom C*

Učinkovitost in varnost eltrombopaga za zdravljenje trombocitopenije pri bolnikih z okužbo HCV so ocenjevali v dveh randomiziranih, dvojno slepih, s placebom kontroliranih študijah. Pri ENABLE 1 so uporabili peginterferon alfa-2a in ribavirin za protivirusno zdravljenje in pri ENABLE 2 so uporabili peginterferon alfa-2b in ribavirin. Bolniki niso prejemali direktno delujočega protivirusnega zdravila. V obeh študijah so bili bolniki s številom trombocitov <75 000/µl vključeni in stratificirani glede na število trombocitov (<50 000/µl in ≥50 000/µl do <75 000/µl), presejalna vrednost HCV RNA (<800 000 IU/ml in ≥800 000 IU/ml), in HCV genotip (genotip 2/3, in genotip 1/4/6).

Značilnosti bolezni v izhodišču so bile podobne v obeh študijah in skladne s populacijo HCV bolnikov s kompenzirano cirozo. Večina bolnikov je bila HCV genotip 1 (64 %) in je imela premostitveno fibrozo/cirozo. 31 % bolnikov je bilo že predhodno zdravljenih za HCV, primarno s pegiliranim interferonom in ribavirinom. Mediana izhodiščna vrednost števila trombocitov je bila 59 500/µl pri obeh zdravljenih skupinah: 0,8 % izbanih bolnikov je imelo število trombocitov <20 000/µl, 28 % jih je imelo <50 000/µl in 72 % ≥50 000/µl.

Študije so bile izvedene v dveh fazah – faza brez protivirusnega zdravljenja in faza protivirusnega zdravljenja. V prvi fazi brez protivirusnega zdravljenja so bolniki odprto prejemali eltrombopag za povečanje števila trombocitov do ≥90 000/µl pri ENABLE 1 in do ≥100 000/µl pri ENABLE 2. Mediana časovna vrednost, da je bilo doseženo ciljno število trombocitov ≥90 000/µl (ENABLE 1) ali ≥100 000/µl (ENABLE 2), je bila dva tedna.

Primarni opazovani dogodek učinkovitosti je bil v obeh študijah trajnega virološkega odziva (SVR), ki je definiran kot odstotek bolnikov, kjer več ni možno določiti HCV-RNA pri 24 tednih po zaključku planiranega obdobja zdravljenja.

Pri obeh HCV študijah je bil delež bolnikov zdravljenih z eltrombopagom (n = 201, 21 %), ki so dosegli SVR, pomembno večje v primerjavi s tistimi zdravljenimi s placebom (n=65, 13 %) (glejte preglednico 8). Pri deležu bolnikov, ki so dosegli SVR je bilo izboljšanje konsistentno v vseh podskupinah randomizirane skupine bolnikov (število trombocitov v izhodišču (<50 000 v primerjavi z >50 000), virusna obremenitev (<800 000 IU/ml v primerjavi z ≥800 000 IU/ml) in genotip (2/3 v primerjavi z 1/4/6)).

**Preglednica 7 Virološki odziv pri bolnikih s HCV pri ENABLE 1 in ENABLE 2**

|  |  |  |  |  |  |  |
| --- | --- | --- | --- | --- | --- | --- |
|  | **Celokupni podatki** | | **ENABLE 1a** | | **ENABLE 2b** | |
| Bolniki, ki so dosegli ciljno število trombocitov in začeli s protivirusnim zdravljenjem **c** | 1439/1520 (95 %) | | 680/715 (95 %) | | 759/805 (94 %) | |
|  | **Eltrombopag** | **Placebo** | **Eltrombopag** | **Placebo** | **Eltrombopag** | **Placebo** |
| **Celokupno število bolnikov, ki so vstopili v fazo protivirusnega zdravljenja** | **n = 956** | **n = 485** | **n = 450** | **n = 232** | **n = 506** | **n = 253** |
|  | **% bolnikov, ki so dosegli virološki odziv** | | | | | |
| **Celoten SVR** d | 21 | 13 | 23 | 14 | 19 | 13 |
| *HCV RNA Genotip* |  |  |  |  |  |  |
| Genotip 2/3 | 35 | 25 | 35 | 24 | 34 | 25 |
| Genotip 1/4/6e | 15 | 8 | 18 | 10 | 13 | 7 |
| *Vrednost albuminov f* |  |  |  | | | |
| ≤ 35g/l | 11 | 8 |
| > 35g/l | 25 | 16 |
| *Ocena po MELDf* |  |  |
| ≥ 10 | 18 | 10 |
| < 10 | 23 | 17 |

a prejemanje eltrombopaga sočasno s peginterferonom alfa-2a (180 μg enkrat na teden 48 tednov za genotip 1/4/6; 24 tednov za genotip 2/3) in ribavirinom (peroralno 800 do 1200 mg na dan v dveh deljenih odmerkih)

b prejemanje eltrombopaga sočasno s peginterferonom alfa-2b (1,5 μg/kg enkrat na teden 48 tednov za genotip 1/4/6; 24 tednov za genotip 2/3) in ribavirinom (peroralno 800 do 1400 mg na dan v dveh deljenih odmerkih)

c ciljno število trombocitov je bilo ≥90 000/µl za ENABLE 1 in ≥100 000/µl za ENABLE 2. Pri ENABLE 1 je bilo 1682 bolnikov randomiziranih v fazo protivirusnega zdravljenja; vendar sta 2 bolnika odstopila pred začetkom protivirusnega zdravljenja

d vrednost *P* <0,05 za eltrombopag glede na placebo

e 64 % bolnikov, ki so sodelovali v ENABLE 1 in ENABLE 2 so bili genotip 1

f naknadne analize

Drugi sekundarni rezultati študij so vključevali naslednje: pomembno manjše število bolnikov zdravljenih z eltrombopagom je predčasno končalo protivirusno zdravljenje glede na placebo (45 % v primerjavi s 60 %, p=<0,0001). Večji delež bolnikov, ki so prejemali eltrombopag, ni potrebovalo zmanjšanja odmerka protivirusnega zdravila glede na placebo (45 % v primerjavi s 27 %). Zdravljenje z eltrombopagom je zakasnilo in znižalo število zmanjšanj odmerkov peginterferona.

**5.2 Farmakokinetične lastnosti**

Farmakokinetika

Podatki o koncentraciji eltrombopaga v plazmi v odvisnosti od časa, ki so bili pridobljeni pri 88 bolnikih z ITP v študijah TRA100773A in TRA100773B, so bili združeni s podatki analize populacijske farmakokinetike pri 111 zdravih odraslih osebah. Ocenjene plazemske vrednosti AUC(0–τ) in Cmax eltrombopaga pri bolnikih z ITP so predstavljene v preglednici 8.

**Preglednica 8 Geometrijski srednji (95 % intervali zaupanja) farmakokinetični parametri eltrombopaga v stanju dinamičnega ravnovesja pri odraslih bolnikih z ITP**

|  |  |  |  |
| --- | --- | --- | --- |
| **Odmerek eltrombopaga enkrat na dan** | **N** | **AUC(0–τ)a, μg.h/ml** | **Cmaxa, μg/ml** |
| 30 mg | 28 | 47 (39, 58) | 3,78 (3,18; 4,49) |
| 50 mg | 34 | 108 (88, 134) | 8,01 (6,73; 9,53) |
| 75 mg | 26 | 168 (143, 198) | 12,7 (11,0; 14,5) |

a vrednosti AUC(0–τ) in Cmax na osnovi naknadne ocene populacijske farmakokinetike

Zbrani podatki koncentracija-čas plazemskega eltrombopaga pri 590 bolnikih s HCV vključenih v Fazo III študije TPL103922/ENABLE 1 in TPL108390/ENABLE 2 so bili združeni s podatki bolnikov s HCV, ki so bili vključeni v Fazo II študije PL102357 in zdravih odraslih osebah iz farmakokinetične analize populacije. Ocene Cmax in AUC(0–τ) plazemskega eltrombopaga za bolnike s HCV vključene v Fazo III študij so predstavljene za vsak odmerek v preglednici 9.

**Preglednica 9 Geometrijski srednji (95 % interval zaupanja) farmakokinetični parametri eltrombopaga v stanju dinamičnega ravnovesja pri bolnikih s kroničnim HCV**

|  |  |  |  |
| --- | --- | --- | --- |
| **Odmerek eltrombopaga (enkrat na dan)** | **N** | **AUC(0–τ)**  **(μg.h/ml)** | **Cmax**  **(μg/ml)** |
| 25 mg | 330 | 118  (109, 128) | 6,40  (5,97; 6,86) |
| 50 mg | 119 | 166  (143, 192) | 9,08  (7,96; 10,35) |
| 75 mg | 45 | 301  (250, 363) | 16,71  (14,26; 19,58) |
| 100 mg | 96 | 354  (304, 411) | 19,19  (16,81; 21,91) |

podatki predstavljeni kot geometrična sredina (95‑odstotni interval zaupanja (CI))

AUC(0–τ) in Cmax na osnovi naknadnih ocen populacijske farmakokinetike pri največjem odmerku pri podatkih za vsakega bolnika

Absorpcija in biološka uporabnost

Pri peroralni uporabi se največje koncentracije pojavijo v 2 do 6 urah po začetku absorpcije eltrombopaga. Pri uporabi eltrombopaga skupaj z antacidi in drugimi izdelki, ki vsebujejo polivalentne katione, kot so živila mlečnega izvora in mineralna prehranska dopolnila, se izpostavljenost eltrombopagu pomembno zmanjša (glejte poglavje 4.2). V študiji relativne biološke uporabnosti pri odraslih je bila pri uporabi praška za peroralno suspenzijo AUC(0–∞) v plazmi za 22 % višja kot pri uporabi filmsko obloženih tablet. Absolutna biološka uporabnost eltrombopaga po peroralni uporabi pri ljudeh ni bila ovrednotena. Na osnovi izločanja z urinom in presnovkov, ki se izločijo z blatom ocenjujejo, da je absorpcija z zdravilom povezanega materiala po peroralni uporabi enkratnega 75 mg odmerka raztopine eltrombopaga vsaj 52-odstotna.

Porazdelitev

Eltrombopag se v obsežni meri veže na humane plazemske proteine (>99,9 %), predvsem na albumin. Eltrombopag je substrat za BCRP, ni pa substrat za P-glikoprotein ali OATP1B1.

Biotransformacija

Presnova eltrombopaga v glavnem poteka preko razcepitve, oksidacije in konjugacije z glukuronsko kislino, glutationom ali cisteinom. V študiji z radiokativnim izotopom označeno učinkovino pri ljudeh je eltrombopag predstavljal približno 64 % vrednosti AUC0–∞ radioaktivnega izotopa ogljika v plazmi. Odkrili so tudi manj pomembne presnovke zaradi glukuronidacije in oksidacije. *In vitro* študije kažejo, da sta za oksidativno presnovo eltrombopaga odgovorna CYP1A2 in CYP2C8. Encima uridin difosfat-glukuronil transferaze UGT1A1 in UGT1A3 sta odgovorna za glukuronidacijo, za razcepitev pa verjetno bakterije v spodnjih delih prebavil.

Izločanje

Po absorpciji se eltrombopag obširno presnavlja. Eltrombopag se pretežno izloča z blatom (59 %), 31 % odmerka je prisotnega v urinu v obliki presnovkov. Nespremenjene izvorne učinkovine (eltrombopaga) v urinu niso odkrili. Z blatom se v nespremenjeni obliki izloči približno 20 % odmerka eltrombopaga. Plazemski razpolovni čas izločanja eltrombopaga znaša približno 21‑32 ur.

Farmakokinetične interakcije

Na osnovi podatkov študije z radioaktivnim izotopom označenega eltrombopaga pri ljudeh je glukuronidacija manj pomembna za presnovo eltrombopaga. Študije s humanimi jetrnimi mikrosomi so pokazale, da sta za glukuronidacijo eltrombopaga odgovorna encima UGT1A1 in UGT1A3. *In vitro* je eltrombopag zaviral številne UGT encime. Zaradi omejenega sodelovanja posameznih encimov UGT pri glukuronidaciji eltrombopaga, klinično pomembne interakcije z zdravili zaradi glukuronidacije niso pričakovane.

Oksidativni presnovi lahko podleže približno 21 % odmerka eltrombopaga. Študije s humanimi jetrnimi mikrosomi so pokazale, da sta za oksidacijo eltrombopaga odgovorna encima CYP1A2 in CYP2C8. Na osnovi *in vitro* ter *in vivo* podatkov eltrombopag ne zavira in ne inducira encimov CYP (glejte poglavje 4.5).

*In vitro* študije kažejo, da je eltrombopag zaviralec prenašalca OATP1B1 in zaviralec prenašalca BCRP. Eltrombopag je v klinični študiji medsebojnega delovanja z drugimi zdravili zvišal izpostavljenost rosuvastatinu, ki je substrat za OATP1B1 in BCRP (glejte poglavje 4.5). V kliničnih študijah z eltrombopagom je bilo priporočeno, da se odmerek statinov zmanjša za 50 %.

Eltrombopag tvori kelate s polivalentnimi kationi, kot so železo, kalcij, magnezij, aluminij, selen in cink (glejte poglavji 4.2 in 4.5).

*In vitro* študije so pokazale, da eltrombopag ni substrat za organski anionski prenašalni polipeptid OATP1B1, ampak je zaviralec tega prenašalca (z inhibitorno koncentracijo IC50 2,7 μM [1,2 μg/ml]). *In vitro* študije so tudi pokazale, da je eltrombopag substrat in zaviralec proteina odpornosti za raka dojke BCRP (z inhibitorno koncentracijo IC50 2,7 μM [1,2 μg/ml]).

Posebne skupine bolnikov

*Okvara ledvic*

Farmakokinetiko eltrombopaga so raziskovali pri odraslih bolnikih z okvaro ledvic. Pri uporabi enkratnega 50‑miligramskega odmerka eltrombopaga je bila pri bolnikih z blago do zmerno okvaro ledvic vrednost AUC0–∞ eltrombopaga za od 32 % do 36 % manjša kot pri zdravih prostovoljcih, pri bolnikih s hudo okvaro ledvic pa za 60 % manjša kot pri zdravih prostovoljcih. Opazili so znatno variabilnost in pomembno prekrivanje pri izpostavljenosti zdravilu med bolniki z okvaro ledvic in zdravimi prostovoljci. Koncentracij nevezanega (aktivnega) eltrombopaga, učinkovine, ki se v veliki meri veže na proteine, niso ovrednotili. Pri bolnikih z okvaro delovanja ledvic je treba eltrombopag uporabljati previdno in zdravljenje skrbno nadzirati, na primer s preiskavami vrednosti serumskega kreatinina in/ali z analizami urina (glejte poglavje 4.2). Učinkovitost in varnost eltrombopaga pri bolnikih z zmerno in hudo okvaro ledvic in okvaro jeter nista bili ugotovljeni.

*Okvara jeter*

Farmakokinetiko eltrombopaga so raziskovali pri odraslih bolnikih z okvaro jeter. Pri uporabi enkratnega 50 mg odmerka eltrombopaga je bila pri bolnikih z blago okvaro jeter vrednost AUC0–∞ eltrombopaga za 41 % višja kot pri zdravih prostovoljcih, pri bolnikih z zmerno do hudo okvaro jeter pa za od 80 % do 93 % višja kot pri zdravih prostovoljcih. Opazili so znatno variabilnost in pomembno prekrivanje pri izpostavljenosti zdravilu med bolniki z okvaro jeter in zdravimi prostovoljci. Koncentracij nevezanega (aktivnega) eltrombopaga, učinkovine, ki se v veliki meri veže na proteine, niso ovrednotili. Vpliv okvare jeter na farmakokinetiko eltrombopaga po večkratni uporabi je bil ovrednoten z analizo populacijske farmakokinetike pri 28 zdravih odraslih osebah in 714 bolnikih z okvaro jeter (673 bolnikov s HCV in 41 bolnikov s kronično boleznijo jeter druge etiologije). Od 714 bolnikov jih je bilo 642 z blago okvaro jeter, 67 z zmerno okvaro jeter in 2 s hudo okvaro jeter. V primerjavi z zdravimi prostovoljci so imeli bolniki z blago okvaro jeter za približno 111 % (95 % CI: 45 % do 283 %) višje vrednosti AUC(0–τ) eltrombopaga v plazmi in bolniki z zmerno okvaro jeter pa približno 183 % (95 % CI: 90 % to 459 %).

Pri bolnikih z ITP, ki imajo okvaro jeter (ocena po Child-Pugh-u ≥5) se eltrombopag tako ne sme uporabljati, razen če pričakovana korist zdravljenja prevlada nad znanim tveganjem za pojav tromboze portalne vene (glejte poglavji 4.2 in 4.4). Pri bolnikih s HCV je potrebno zdravljenje z eltrombopagom začeti pri odmerku 25 mg enkrat na dan (glejte poglavje 4.2).

*Rasa*

Vpliv vzhodnoazijskega porekla na farmakokinetiko eltrombopaga je bil ovrednoten z analizo populacijske farmakokinetike pri 111 zdravih odraslih osebah (31 oseb vzhodnoazijskega porekla) in 88 bolnikih z ITP (18 bolnikov vzhodnoazijskega porekla). Na osnovi ocen iz analize populacijske farmakokinetike, so bile vrednosti AUC(0–τ) eltrombopaga v plazmi pri bolnikih z ITP vzhodnoazijskega porekla približno za 49 % višje kot pri bolnikih, ki niso bili vzhodnoazijskega porekla. Ti bolniki so bili predvsem bele rase (glejte poglavje 4.2).

Vpliv vzhodnoazijskega/jugovzhodnoazijskega porekla na farmakokinetiko eltrombopaga je bil ovrednoten z analizo populacijske farmakokinetike pri 635 bolnikih s HCV (145 vzhodnoazijskega porekla in 69 jugovzhodnoazijskega porekla). Na osnovi ocen iz analize populacijske farmakokinetike, so bile pri bolnikih vzhodnoazijskega/jugovzhodnoazijskega porekla vrednosti AUC(0–τ) eltrombopaga v plazmi za 55 % višje kot pri bolnikih drugih ras, ki so bili predvsem bele rase (glejte poglavje 4.2).

*Spol*

Vpliv spola na farmakokinetiko eltrombopaga je bil ovrednoten z analizo populacijske farmakokinetike pri 111 zdravih odraslih osebah (14 osebah ženskega spola) in 88 bolnikih z ITP (57 bolnic). Na osnovi ocen iz analize populacijske farmakokinetike, so bile vrednosti AUC(0–τ) eltrombopaga v plazmi pri bolnicah z ITP za približno 23 % višje kot pri bolnikih moškega spola, brez prilagoditve glede na razlike v telesni masi.

Vpliv spola na farmakokinetiko eltrombopaga je bil ovrednoten z analizo populacijske farmakokinetike pri 635 bolnikih s HCV (260 oseb ženskega spola). Na osnovi ocene modela, so bile vrednosti AUC(0–τ) eltrombopaga v plazmi pri bolnicah s HCV za približno 41 % višje kot pri bolnikih moškega spola.

*Starost*

Vpliv starosti na farmakokinetiko eltrombopaga je bil ovrednoten z analizo populacijske farmakokinetike pri 28 zdravih osebah, 673 bolnikih s HCV in 41 bolnikih s kronično boleznijo jeter druge etiologije, v starosti od 19 do 74 let. Farmakokinetičnih podatkov o uporabi eltrombopaga pri bolnikih starih 75 let in več, ni na voljo. Na osnovi ocene modela, so bile vrednosti AUC(0–τ) eltrombopaga v plazmi za 41 % višje pri starejših bolnikih (≥65 let) kot pri mlajših bolnikih (glejte poglavje 4.2).

*Pediatrična populacija (v starosti od 1 leta do 17 let)*

Farmakokinetiko eltrombopaga so ovrednotili v dveh študijah (TRA108062/PETIT in TRA115450/PETIT-2) pri 168 pediatričnih bolnikih z ITP, ki so zdravilo prejemali enkrat na dan. Navidezni očistek eltrombopaga iz plazme (CL/F) po peroralnem odmerjanju se je povečeval z večjo telesno maso bolnikov. Vpliv rase in spola na ocenjen navidezni očistek eltrombopaga iz plazme je pri pediatričnih bolnikih podoben kot pri odraslih bolnikih. Pri pediatričnih bolnikih vzhodnoazijskega/jugovzhodnoazijskega porekla so bile vrednosti AUC(0–τ) v plazmi za približno 43 % višje kot pri bolnikih, ki niso bili azijskega porekla. Pri bolnicah z ITP so bile vrednosti AUC(0–τ) eltrombopaga v plazmi za približno 25 % višje kot pri bolnikih.

Farmakokinetični parametri eltrombopaga pri pediatričnih bolnikih z ITP so prikazani v preglednici 10.

**Preglednica 10 Geometrično povprečje (95 % IZ) farmakokinetičnih parametrov eltrombopaga v plazmi v stanju dinamičnega ravnovesja pri pediatričnih bolnikih z ITP (pri režimu odmerjanja 50 mg enkrat na dan)**

|  |  |  |
| --- | --- | --- |
| **starost** | **Cmax**  **(µg/ml)** | **AUC(0–τ)**  **(µg.h/ml)** |
| 12 do 17 let (n = 62) | 6,80  (6,17; 7,50) | 103  (91,1; 116) |
| 6 do 11 let (n =68) | 10,3  (9,42; 11,2) | 153  (137; 170) |
| 1 do 5 let (n = 38) | 11,6  (10,4; 12,9) | 162  (139; 187) |

Podatki so podani kot vrednosti geometričnih povprečij (95 % IZ). Podatki za AUC(0–τ) in Cmax izhajajo iz naknadnega ocenjevanja farmakokinetičnih parametrov v populaciji.

**5.3 Predklinični podatki o varnosti**

Farmakološka varnost in toksičnost pri ponavljajočih odmerkih

Zaradi unikatne specifičnosti TPO receptorjev eltrombopag ne stimulira produkcije trombocitov pri miših, podganah ali psih. Podatki, pridobljeni pri teh živalih, tako niso popoln model možnih neželenih učinkov, povezanih s farmakologijo eltrombopaga pri ljudeh, vključno s študijami vplivov na sposobnost razmnoževanja in kancerogenih učinkov.

Pri glodavcih je bila odkrita z zdravljenjem povezana katarakta. Pojav katarakte je bil odvisen od odmerka in časa zdravljenja. Pri izpostavljenosti, ki je na osnovi vrednosti AUC ustrezala ≥6‑kratni izpostavljenosti človeka pri klinični uporabi pri odraslih bolnikih z ITP pri odmerkih 75 mg/dan in 3‑kratni izpostavljenosti človeka pri klinični uporabi pri odraslih bolnikih s HCV pri odmerkih 100 mg/dan, se je katarakta pri miših pojavila po 6 tednih zdravljenja, pri podganah pa po 28 tednih zdravljenja. Pri izpostavljenosti, ki je na osnovi vrednosti AUC ustrezala ≥4‑kratni izpostavljenosti človeka pri klinični uporabi pri bolnikih z ITP pri odmerkih 75 mg/dan in 2-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan, se je katarakta pri miših pojavila po 13 tednih zdravljenja, pri podganah pa po 39 tednih zdravljenja. Pri mladih podganah pred odstavitvijo (kar približno ustreza človeku v starosti dveh let ob koncu obdobja odmerjanja) so pri odmerkih, ki jih živali niso prenašale, odmerjali pa so jim jih od 4. do 32. dne, opažali motnjave v očeh (histološkega pregleda niso opravili), in sicer pri odmerkih, ki so bili glede na AUC 9-krat višji od največje klinične izpostavljenosti pri pediatričnih bolnikih z ITP pri odmerjanju 75 mg na dan. Pri tem pa pojavljanja katarakt niso opazili pri mladih podganah pri odmerkih, ki so jih živali prenašale, in so glede na AUC dosegali 5-kratnik klinične izpostavljenosti pri pediatričnih bolnikih z ITP. Po 52 tednih zdravljenja pri odraslih psih niso poročali o pojavu katarakte pri 2-kratni izpostavljenosti človeka pri klinični uporabi pri odraslih ali pediatričnih bolnikih z ITP pri odmerkih 75 mg/dan in enaki izpostavljenosti človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC.

Pri študijah, ki so trajale do 14 dni, so pri miših in podganah pri izpostavljenosti, ki je bila na splošno povezana z obolevanjem in umrljivostjo, poročali o pojavu toksičnosti za ledvične tubule. O toksičnih učinkih za ledvične tubule so poročali tudi pri dveletnih študijah kancerogenosti pri miših pri peroralni uporabi odmerkov 25, 75 in 150 mg/kg/dan. Pri uporabi manjših odmerkov so bili učinki blažji, zanje pa je bil značilen spekter regenerativnih sprememb. Pri uporabi najmanjšega odmerka je izpostavljenost na osnovi vrednosti AUC ustrezala 1,2-kratni oziroma 0,8-kratni izpostavljenosti človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 0,6-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan. Učinkov na ledvice niso opazili pri podganah po 28 tednih zdravljenja in psih po 52 tednih zdravljenja pri izpostavljenosti, ki je ustrezala 4‑ ali 2‑kratni izpostavljenosti človeka pri klinični uporabi pri odraslih bolnikih z ITP in 3‑ ali 2‑kratni izpostavljenosti pri pediatričnih bolnikih z ITP pri odmerkih 75 mg/dan in 2-kratni in enaki izpostavljenosti človeka pri klinični uporabi pri bolnikih s HCV pri odmerkih 100 mg/dan na osnovi vrednosti AUC.

Pri odmerkih, ki so bili povezani z obolevanjem in umrljivostjo ali pa so jih živali slabo prenašale, so pri miših, podganah in psih poročali o degeneraciji in/ali nekrozi hepatocitov, pogosto skupaj z zvišanjem vrednosti jetrnih encimov v serumu. Učinkov na jetra niso opazili pri dolgotrajni uporabi pri podganah (28 tednov) in psih (52 tednov) pri izpostavljenosti, ki je ustrezala 4- ali 2-kratni izpostavljenosti človeka pri klinični uporabi pri odraslih bolnikih z ITP in 3‑ ali 2‑kratni izpostavljenosti pri pediatričnih bolnikih z ITP pri odmerkih 75 mg/dan in 2-kratni ali enaki izpostavljenosti človeka pri klinični uporabi pri bolnikih s HCV pri odmerkih 100 mg/dan na osnovi vrednosti AUC.

Pri kratkotrajnih študijah so pri odmerkih, ki so jih podgane in psi slabo prenašali (>10-kratna oziroma 7-kratna izpostavljenost človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in >4-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC), opazili zmanjšanje števila retikulocitov in regenerativno eritroidno hiperplazijo kostnega mozga (le pri podganah). Pomembnih učinkov na maso eritrocitov ali število retikulocitov niso opazili pri uporabi zdravila do 28 tednov pri podganah, 52 tednov pri psih in 2 leti pri miših ali podganah pri največjih odmerkih, ki so jih živali prenašale, to je izpostavljenosti, ki je ustrezala 2- do 4-kratni izpostavljenosti človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in ≤2-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan na osnovi vrednosti AUC.

Pri 28‑tedenski študiji toksičnosti je bila pri podganah pri odmerku 60 mg/kg/dan, ki ga živali niso prenašale (6-kratna oziroma 4-kratna izpostavljenost človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 3-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC), opažena endostalna hiperostoza. Sprememb na kosteh niso ugotovili pri miših ali podganah, ki so bile vse življenje (2 leti) izpostavljene zdravilu pri izpostavljenosti, ki je ustrezala 4-kratni oziroma 2-kratni izpostavljenosti človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 2-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan na osnovi vrednosti AUC.

Kancerogenost in mutagenost

Eltrombopag pri miših pri odmerkih do 75 mg/kg/dan ali pri podganah pri odmerkih do 40 mg/kg/dan (do 4-kratna oziroma 2-kratna izpostavljenost človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 2-kratna izpostavljenost človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC) ni deloval kancerogeno. Eltrombopag pri testu mutacij na bakterijah ni deloval mutageno ali klastogeno. Teh učinkov niso opazili niti pri dveh *in vivo* testih pri podganah (mikronukleusi in nenačrtna sinteza DNA pri izpostavljenosti, ki je na osnovi vrednosti Cmax ustrezala 10-kratni oziroma 8-kratni izpostavljenosti človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 7-kratni izpostavljenosti človeka pri klinični uporabi pri bolnikih s HCV pri odmerkih 100 mg/dan). Pri *in vitro* testu na mišjem limfomu je bil eltrombopag mejno pozitiven (<3‑kratno povečanje pogostnosti mutacij). Te *in vitro* ter *in vivo* ugotovitve kažejo, da eltrombopag ne predstavlja genotoksičnega tveganja za človeka.

Vpliv na sposobnost razmnoževanja

Eltrombopag pri podganah pri odmerkih do 20 mg/kg/dan (2-kratna izpostavljenost človeka pri klinični uporabi pri odraslih ali mladostnikih (starih od 12 do 17 let) bolnikih z ITP pri odmerkih 75 mg/dan in enaka izpostavljenost človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC) ni vplival na plodnost samic, zgodnji embrionalni razvoj ali embriofetalni razvoj. Vplivov na embriofetalni razvoj niso zasledili niti pri kuncih pri odmerkih do 150 mg/kg/dan, to je pri največjem raziskovanem odmerku (0,3 do 0,5-kratna izpostavljenost človeka pri klinični uporabi pri bolnikih z ITP pri odmerkih 75 mg/dan in pri bolnikih s HCV pri odmerkih 100 mg/dan, na osnovi vrednosti AUC). Pri študiji vplivov na plodnost samic so pri podganah pri odmerku 60 mg/kg/dan, ki je bil toksičen za matere (6-kratna izpostavljenost človeka pri klinični uporabi pri bolnikih z ITP pri odmerkih 75 mg/dan in 3-kratna izpostavljenost človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC), poročali, da je bila uporaba eltrombopaga povezana z odmrtjem zarodkov (povečane predimplantacijske in poimplantacijske izgube), manjšo telesno maso plodov in manjšo maso uterusa v času brejosti, pri študiji vplivov na embriofetalni razvoj pa so poročali o manjšem pojavu vratnih reber in manjši telesni masi plodov. Eltrombopag se ne sme uporabljati med nosečnostjo, razen če pričakovana korist odtehta možno tveganje za zarodek (glejte poglavje 4.6). Eltrombopag pri podganah pri največjem raziskovanem odmerku, to je 40 mg/kg/dan (3-kratna izpostavljenost človeka pri klinični uporabi pri bolnikih z ITP pri odmerkih 75 mg/dan in 2-kratna izpostavljenosti človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC), ni vplival na plodnost samcev. Pri študijah prenatalnega in postnatalnega razvoja pri podganah niso zasledili neželenih vplivov na brejost, porod ali dojenje F0 samic pri odmerkih, ki niso bili toksični za matere (10 in 20 mg/kg/dan). Ravno tako niso opazili vplivov na rast, razvoj in nevro-vedenjske ali reprodukcijske funkcije potomcev (F1). Pri podganah je bil eltrombopag prisoten v plazmi vseh F1 mladičev celotno 22-urno obdobje jemanja vzorcev po uporabi zdravila pri F0 samicah, kar kaže, da je bila izpostavljenost podganjih mladičev eltrombopagu verjetno posledica dojenja.

Fototoksičnost

*In vitro* študije z eltrombopagom kažejo na možno tveganje za pojav fototoksičnosti, vendar pa pri podganah niso poročali o pojavu znakov fototoksičnosti za kožo (10-kratna oziroma 7-kratna izpostavljenost človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 5-kratna izpostavljenost človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC) ali oči (≥ 4-kratna izpostavljenost človeka pri klinični uporabi pri odraslih oziroma pediatričnih bolnikih z ITP pri odmerkih 75 mg/dan in 3-kratna izpostavljenost človeka pri klinični uporabi pri bolnikih s HCV pri odmerkih 100 mg/dan, na osnovi vrednosti AUC). Klinična farmakološka študija pri 36 osebah je pokazala, da se po uporabi eltrombopaga v odmerku 75 mg fotosenzitivnost ni povečala. To je bilo ovrednoteno z indeksom zakasnele fototoksičnosti. Kljub temu pa možnega tveganja za pojav fotoalergijskih reakcij ni možno izključiti, saj specifičnih predkliničnih študij ni mogoče izvesti.

Študije na mladičih živali

Pri mladih podganah pred odstavitvijo so pri odmerkih, ki jih živali niso prenašale, opažali motnjave v očeh. Pri odmerkih, ki so jih živali še prenašale, motnjav v očeh niso opažali (glejte zgoraj podpoglavje "Farmakološka varnost in toksičnost pri ponavljajočih odmerkih"). Ob upoštevanju mejnih vrednosti izpostavljenosti na osnovi AUC pri pediatričnih bolnikih torej ni mogoče izključiti tveganja za razvoj katarakte zaradi eltrombopaga. V raziskavah pri mladih podganah niso odkrili ničesar, kar bi kazalo, da bi bilo tveganje za toksičnost eltrombopaga pri pediatričnih bolnikih z ITP lahko večje kot pri odraslih bolnikih z ITP.

**6. FARMACEVTSKI PODATKI**

**6.1 Seznam pomožnih snovi**

Eltrombopag Accord 12,5/25/50/75 mg filmsko obložene tablete

*Jedro tablete*

manitol

povidon

celuloza, mikrokristalna

natrijev karboksimetilškrob

magnezijev stearat

izomalt (E953)

kalcijev silikat

*Obloga tablete*

hipromeloza

titanov dioksid (E171)

triacetin

rdeči železov oksid (E172)

rumeni železov oksid (E172) [razen za 75 mg]

**6.2 Inkompatibilnosti**

Navedba smiselno ni potrebna.

**6.3 Rok uporabnosti**

2 leti

**6.4 Posebna navodila za shranjevanje**

Za shranjevanje zdravila niso potrebna posebna navodila.

**6.5 Vrsta ovojnine in vsebina**

12,5 mg filmsko obložene tablete

Pretisni omoti iz aluminija (OPA/Alu/PVC/Alu) v škatli, ki vsebuje 14 ali 28 filmsko obloženih tablet.

Perforirani pretisni omoti iz aluminija (OPA/Alu/PVC/Alu) v škatli, ki vsebuje 14 x 1 ali 28 x 1 filmsko obloženih tablet.

25 mg, 50 mg in 75 mg filmsko obloženih tablet

Pretisni omoti iz aluminija (OPA/Alu/PVC/Alu) v škatli, ki vsebuje 14, 28 ali 84 filmsko obloženih tablet, in pakiranje po več enot v zunanji škatli, ki vsebuje 84 filmsko obloženih tablet (3 pakiranja po 28 filmsko obloženih tablet).

Perforirani deljivi pretisni omoti s posameznimi odmerki iz aluminija (OPA/Alu/PVC/Alu) v škatli, ki vsebuje 14 x 1, 28 x 1 ali 84 x 1 filmsko obloženih tablet, in pakiranje po več enot v zunanji škatli, ki vsebuje 84 x 1 filmsko obloženih tablet (3 pakiranja po 28 x 1 filmsko obloženih tablet).

Na trgu morda ni vseh navedenih pakiranj.

**6.6 Posebni varnostni ukrepi za odstranjevanje**

Neuporabljeno zdravilo ali odpadni material zavrzite v skladu z lokalnimi predpisi.

**7. IMETNIK DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n

Edifici Est, 6a Planta

08039 Barcelona

Španija

**8. ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM**

12,5 mg filmsko obložene tablete

EU/1/24/1903/001 14 tablet

EU/1/24/1903/002 28 tablet

EU/1/24/1903/003 14 x 1 tableta (posamezni odmerki)

EU/1/24/1903/004 28 x 1 tableta (posamezni odmerki)

25 mg filmsko obložene tablete

EU/1/24/1903/005 14 tablet

EU/1/24/1903/006 28 tablet

EU/1/24/1903/007 84 (3 x 28) tablet (skupno pakiranje)

EU/1/24/1903/008 14 x 1 tableta (posamezni odmerki)

EU/1/24/1903/009 28 x 1 tableta (posamezni odmerki)

EU/1/24/1903/010 84 x 1 (3 x 28 x 1) tableta (posamezni odmerki) (skupno pakiranje)

EU/1/24/1903/027 84 tablet

EU/1/24/1903/028 84 x 1 tableta (posamezni odmerki)

50 mg filmsko obložene tablete

EU/1/24/1903/011 14 tablet

EU/1/24/1903/012 28 tablet

EU/1/24/1903/013 84 (3 x 28) tablet (skupno pakiranje)

EU/1/24/1903/014 14 x 1 tableta (posamezni odmerki)

EU/1/24/1903/015 28 x 1 tableta (posamezni odmerki)

EU/1/24/1903/016 84 x 1 (3 x 28 x 1) tableta (posamezni odmerki) (skupno pakiranje)

EU/1/24/1903/029 84 tablet

EU/1/24/1903/030 84 x 1 tableta (posamezni odmerki)

75 mg filmsko obložene tablete

EU/1/24/1903/017 14 tablet

EU/1/24/1903/018 28 tablet

EU/1/24/1903/019 84 (3 x 28) tablet (skupno pakiranje)

EU/1/24/1903/020 14 x 1 tableta (posamezni odmerki)

EU/1/24/1903/021 28 x 1 tableta (posamezni odmerki)

EU/1/24/1903/022 84 x 1 (3 x 28 x 1) tableta (posamezni odmerki) (skupno pakiranje)

EU/1/24/1903/031 84 tablet

EU/1/24/1903/032 84 x 1 tableta (posamezni odmerki)

**9. DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM**

Datum prve odobritve: 28 marec 2025

**10. DATUM ZADNJE REVIZIJE BESEDILA**

Podrobne informacije o zdravilu so objavljene na spletni strani Evropske agencije za zdravila https://www.ema.europa.eu.

**PRILOGA II**

**A. PROIZVAJALCI, ODGOVORNI ZA SPROŠČANJE SERIJ**

**B. POGOJI ALI OMEJITVE GLEDE OSKRBE IN UPORABE**

**C. DRUGI POGOJI IN ZAHTEVE DOVOLJENJA ZA PROMET Z ZDRAVILOM**

**D. POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA**

A. PROIZVAJALCI, ODGOVORNI ZA SPROŠČANJE SERIJ

Ime in naslov proizvajalcev, odgovornih za sproščanje serij

Accord Healthcare Polska Sp. z.o.o.

ul.Lutomierska 50,

95-200, Pabianice, Poljska

Synthon Hispania S.L.

Castello, 1

Poligono Las Salinas

08830 Sant Boi de Llobregat, Španija

Synthon B.V.

Microweg 22

6545 CM Nijmegen, Nizozemska

Accord Healthcare Single Member S.A.

64th Km National Road Athens,

Lamia, Schimatari, 32009, Grčija

V natisnjenem navodilu za uporabo zdravila morata biti navedena ime in naslov proizvajalca, odgovornega za sprostitev zadevne serije.

B. POGOJI ALI OMEJITVE GLEDE OSKRBE IN UPORABE

Predpisovanje in izdaja zdravila je le na recept s posebnim režimom (Glejte Prilogo I: Povzetek glavnih značilnosti zdravila, poglavje 4.2).

C. DRUGI POGOJI IN ZAHTEVE DOVOLJENJA ZA PROMET Z ZDRAVILOM

* **Redno posodobljena poročila o varnosti zdravila (PSUR)**

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

**D. POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA**

* **Načrt za obvladovanje tveganj (RMP)**

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:

* na zahtevo Evropske agencije za zdravila;
* ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

**PRILOGA III**

**OZNAČEVANJE IN NAVODILO ZA UPORABO**

A. OZNAČEVANJE

**PODATKI NA ZUNANJI OVOJNINI**

**ZUNANJA ŠKATLA 12,5 mg**

**1. IME ZDRAVILA**

Eltrombopag Accord 12,5 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 12,5 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

14 tablet

28 tablet

14 x 1 tableta

28 x 1 tableta

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/001

EU/1/24/1903/002

EU/1/24/1903/003

EU/1/24/1903/004

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 12,5 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU**

**PRETISNI OMOT/PERFORIRAN PRETISNI OMOT**

**1. IME ZDRAVILA**

Eltrombopag Accord 12,5 mg filmsko obložene tablete

eltrombopag

**2. IME IMETNIKA DOVOLJENJA ZA PROMET Z ZDRAVILOM**

Accord

**3. DATUM IZTEKA ROKA UPORABNOSTI ZDRAVILA**

EXP

**4. ŠTEVILKA SERIJE**

Lot

**5. DRUGI PODATKI**

Peroralna uporaba

**PODATKI NA ZUNANJI OVOJNINI**

**ZUNANJA ŠKATLA 25 mg**

**1. IME ZDRAVILA**

Eltrombopag Accord 25 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 25 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

14 tablet

28  tablet

84 tablet

14 x 1 tableta  
28 x 1 tableta

84 x 1 tableta

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/005

EU/1/24/1903/006

EU/1/24/1903/008

EU/1/24/1903/009

EU/1/24/1903/027

EU/1/24/1903/028

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 25 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI SKUPNIH PAKIRANJ**

**ZUNANJA ŠKATLA 25 mg (SKUPNO PAKIRANJE, KI VSEBUJE 84 TABLET – Z MODRIM OKENCEM)**

**1. IME ZDRAVILA**

Eltrombopag Accord 25 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 25 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

Skupno pakiranje, ki vsebuje 84 (3 škatle po 28) tablet

Skupno pakiranje, ki vsebuje 84 x 1 (3 škatle po 28 x 1) tablet

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!  
peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/007

EU/1/24/1903/010

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 25 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI**

**VMESNA ŠKATLA ZA 25 mg (SKUPNA PAKIRANJA BREZ MODREGA OKENCA)**

**1. IME ZDRAVILA**

Eltrombopag Accord 25 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 25 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

28 tablet. Sestavni del skupnega pakiranja, ločena prodaja ni mogoča.

28 x 1 tableta. Sestavni del skupnega pakiranja, ločena prodaja ni mogoča.

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/007

EU/1/24/1903/010

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 25 mg

**17. EDINSTVENA OZNAKA – DVODIMENZIONALNA ČRTNA KODA**

**18. EDINSTVENA OZNAKA – V BERLJIVI OBLIKI**

**PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU**

**PRETISNI OMOT/PERFORIRAN**

**1. IME ZDRAVILA**

Eltrombopag Accord 25 mg filmsko obložene tablete

eltrombopag

**2. IME IMETNIKA DOVOLJENJA ZA PROMET Z ZDRAVILOM**

Accord

**3. DATUM IZTEKA ROKA UPORABNOSTI ZDRAVILA**

EXP

**4. ŠTEVILKA SERIJE**

Lot

**5. DRUGI PODATKI**

Peroralna uporaba

**PODATKI NA ZUNANJI OVOJNINI**

**ZUNANJA ŠKATLA ZA 50 mg**

**1. IME ZDRAVILA**

Eltrombopag Accord 50 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 50 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

14 tablet

28 tablet

84 tablet

14 x 1 tableta

28 x 1 tableta

84 x 1 tableta

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/011

EU/1/24/1903/012

EU/1/24/1903/014

EU/1/24/1903/015

EU/1/24/1903/029

EU/1/24/1903/030

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 50 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI ZA SKUPNA PAKIRANJA**

**ZUNANJA ŠKATLA 50 mg (SKUPNO PAKIRANJE, KI VSEBUJE 84 TABLET – Z MODRIM OKENCEM)**

**1. IME ZDRAVILA**

Eltrombopag Accord 50 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 50 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložene tablete

Skupno pakiranje, ki vsebuje 84 (3 škatle po 28) tablet

Skupno pakiranje, ki vsebuje 84 x 1 (3 škatle po 28 x 1) tablet

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!  
peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/013

EU/1/24/1903/016

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 50 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI**

**VMESNA ŠKATLA 50 mg (SKUPNA PAKIRANJA BREZ MODREGA OKENCA)**

**1. IME ZDRAVILA**

Eltrombopag Accord 50 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 50 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

28 tablet. Sestavni del skupnega pakiranja, ločena prodaja ni mogoča..

28 x 1 tableta. Sestavni del skupnega pakiranja, ločena prodaja ni mogoča.

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo! peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/013

EU/1/24/1903/016

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 50 mg

**17. EDINSTVENA OZNAKA – DVODIMENZIONALNA ČRTNA KODA**

**18. EDINSTVENA OZNAKA – V BERLJIVI OBLIKI**

**PODATKI, KI MORAJO BITI NAJMANJ NAVEDENI NA NA PRETISNEM OMOTU ALI DVOJNEM TRAKU**

**PRETISNI OMOT/PERFORIRAN**

**1. IME ZDRAVILA**

Eltrombopag Accord 50 mg filmsko obložene tablete

eltrombopag

**2. IME IMETNIKA DOVOLJENJA ZA PROMET Z ZDRAVILOM**

Accord

**3. DATUM IZTEKA ROKA UPORABNOSTI ZDRAVILA**

EXP

**4. ŠTEVILKA SERIJE**

Lot

**5. DRUGI PODATKI**

Peroralna uporaba

**PODATKI NA ZUNANJI OVOJNINI**

**ZUNANJA ŠKATLA 75 mg**

**1. IME ZDRAVILA**

Eltrombopag Accord 75 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 75 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

14 tablet

28 tablet

84 tablet

14 x 1 tableta

28 x 1 tableta

84 x 1 tableta

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/017

EU/1/24/1903/018

EU/1/24/1903/020

EU/1/24/1903/021

EU/1/24/1903/031

EU/1/24/1903/032

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 75 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI SKUPNIH PAKIRANJ**

**ZUNANJA ŠKATLA 75 mg (SKUPNO PAKIRANJE, KI VSEBUJE 84 TABLET – Z MODRIM OKENCEM)**

**1. IME ZDRAVILA**

Eltrombopag Accord 75 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 75 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

Skupno pakiranje, ki vsebuje 84 tablet (3 škatle po 28) tablet

Skupno pakiranje, ki vsebuje 84 x 1 (3 škatle po 28 x 1) tablet

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!  
peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/019

EU/1/24/1903/022

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 75 mg

**17. EDINSTVENA OZNAKA – DVODIMENZIONALNA ČRTNA KODA**

Vsebuje dvodimenzionalno črtno kodo z edinstveno oznako.

**18. EDINSTVENA OZNAKA – V BERLJIVI OBLIKI**

PC

SN

NN

**PODATKI NA ZUNANJI OVOJNINI**

**VMESNA ŠKATLA ZA 75 mg (SKUPNA PAKIRANJA BREZ MODREGA OKENCA)**

**1. IME ZDRAVILA**

Eltrombopag Accord 75 mg filmsko obložene tablete

eltrombopag

**2. NAVEDBA ENE ALI VEČ UČINKOVIN**

Ena filmsko obložena tableta vsebuje 75 mg eltrombopaga v obliki eltrombopagijevega olamina.

**3. SEZNAM POMOŽNIH SNOVI**

**4. FARMACEVTSKA OBLIKA IN VSEBINA**

Filmsko obložena tableta

28 tablet. Sestavni del skupnega pakiranja, ločena prodaja ni mogoča.

28 x 1 tableta. Sestavni del skupnega pakiranja, ločena prodaja ni mogoča.

**5. POSTOPEK IN POT(I) UPORABE ZDRAVILA**

Pred uporabo preberite priloženo navodilo!

peroralna uporaba

**6. POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK**

Zdravilo shranjujte nedosegljivo otrokom!

**7. DRUGA POSEBNA OPOZORILA, ČE SO POTREBNA**

**8. DATUM IZTEKA ROKA UPORABNOSTI ZDRAVILA**

EXP

**9. POSEBNA NAVODILA ZA SHRANJEVANJE**

**10. POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI**

**11. IME IN NASLOV IMETNIKA DOVOLJENJA ZA PROMET Z ZDRAVILOM**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**12. ŠTEVILKA(E) DOVOLJENJA (DOVOLJENJ) ZA PROMET**

EU/1/24/1903/019

EU/1/24/1903/022

**13. ŠTEVILKA SERIJE**

Lot

**14. NAČIN IZDAJANJA ZDRAVILA**

**15. NAVODILA ZA UPORABO**

**16. PODATKI V BRAILLOVI PISAVI**

Eltrombopag Accord 75 mg

**17. EDINSTVENA OZNAKA – DVODIMENZIONALNA ČRTNA KODA**

**18. EDINSTVENA OZNAKA – V BERLJIVI OBLIKI**

**PODATKI, KI MORAJO BITI NAJMANJ NAVEDENI NA NA PRETISNEM OMOTU ALI DVOJNEM TRAKU**

**PRETISNI OMOT/PERFORIRANI PRETISNI OMOTI**

**1. IME ZDRAVILA**

Eltrombopag Accord 75 mg filmsko obložene tablete

eltrombopag

**2. IME IMETNIKA DOVOLJENJA ZA PROMET Z ZDRAVILOM**

Accord

**3. DATUM IZTEKA ROKA UPORABNOSTI ZDRAVILA**

EXP

**4. ŠTEVILKA SERIJE**

Lot

**5. DRUGI PODATKI**

Peroralna uporaba

B. NAVODILO ZA UPORABO

**Navodilo za uporabo**

**Eltrombopag Accord 12,5 mg filmsko obložene tablete**

**Eltrombopag Accord 25 mg filmsko obložene tablete**

**Eltrombopag Accord 50 mg filmsko obložene tablete**

**Eltrombopag Accord 75 mg filmsko obložene tablete**

eltrombopag

**Pred začetkom jemanja zdravila natančno preberite navodilo, ker vsebuje za vas pomembne podatke!**

- Navodilo shranite. Morda ga boste želeli ponovno prebrati.

- Če imate dodatna vprašanja, se posvetujte z zdravnikom ali farmacevtom.

- Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.

- Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.

**Kaj vsebuje navodilo**

1. Kaj je zdravilo Eltrombopag Accord in za kaj ga uporabljamo

2. Kaj morate vedeti, preden boste vzeli zdravilo Eltrombopag Accord

3. Kako jemati zdravilo Eltrombopag Accord

4. Možni neželeni učinki

5. Shranjevanje zdravila Eltrombopag Accord

6. Vsebina pakiranja in dodatne informacije

**1. Kaj je zdravilo Eltrombopag Accord in za kaj ga uporabljamo**

Zdravilo Eltrombopag Accord vsebuje eltrombopag, ki sodi v skupino zdravil, ki jih imenujemo agonisti trombopoetinskih receptorjev. Zdravilo deluje tako, da zveča število trombocitov v krvi. Trombociti so krvne celice, ki sodelujejo pri zaustavljanju krvavitev oziroma preprečujejo krvavitve.

* Zdravilo Eltrombopag Accord se uporablja za zdravljenje motnje hemostaze, imenovane imunska (primarna) trombocitopenija (ITP), pri bolnikih, ki so stari 1 leto ali več in so se pred tem že zdravili z drugimi zdravili (kortikosteroidi ali imunoglobulini), vendar pa je bilo zdravljenje neuspešno.

ITP je posledica zmanjšanega števila trombocitov v krvi (trombocitopenija). Pri bolnikih z ITP obstaja večje tveganje za pojav krvavitev. Med simptomi, ki jih lahko opažajo bolniki z ITP, so petehije (drobne pikčaste podkožne krvavitve), modrice, krvavitve iz nosu in krvavitve iz dlesni, v primeru, da se urežejo ali kako drugače poškodujejo, pa je krvavitev težko ustaviti.

* Zdravilo Eltrombopag Accord se lahko uporablja tudi za zdravljenje majhnega števila trombocitov (trombocitopenija) pri odraslih s hepatitisom C (okužba s hepatitis C virusom (HCV)), če so imeli v času zdravljenja z interferoni težave z neželenimi učinki. Številni ljudje s hepatitisom C imajo majhno število trombocitov, ne samo zaradi bolezni, ampak tudi zaradi nekaterih protivirusnih zdravil, ki se uporabljajo za zdravljenje teh okužb. Jemanje zdravila Eltrombopag Accord vam lahko olajša dokončanje celotnega zdravljenja s protivirusnimi zdravili (peginterferon in ribavirin).

**2. Kaj morate vedeti, preden boste vzeli zdravilo Eltrombopag Accord**

**Ne jemljite zdravila Eltrombopag Accord**

- **če ste alergični** na eltrombopag ali katero koli sestavino tega zdravila (navedeno v poglavju 6 »***Kaj vsebuje zdravilo Eltrombopag Accord***«).

**** Če menite, da se zgornja navedba nanaša na vas, **se posvetujte z zdravnikom**.

**Opozorila in previdnostni ukrepi**

Pred začetkom jemanja zdravila Eltrombopag Accord se posvetujte z zdravnikom:

* če imate **težave z jetri.** Ljudje, ki imajo zmanjšano število trombocitov in napredovalo kronično (dolgotrajno) bolezen jeter, imajo povečano tveganje za neželene učinke, med katerimi so lahko življenjsko ogrožajoča okvara jeter in nastanek krvnih strdkov. Če zdravnik meni, da koristi jemanja zdravila Eltrombopag Accord presegajo tveganja, vas bo med zdravljenjem skrbno spremljal.
* če pri vas obstaja tveganje za pojav krvnih strdkov v venah ali arterijah ali veste, da je pojav krvnih strdkov pogost v vaši družini.

**Tveganje za nastanek krvnih strdkov** boste imeli **večje**:

* s starostjo,
* pri dolgotrajnem mirovanju,
* če imate rakavo obolenje,
* v primeru uporabe hormonskih kontraceptivov ali hormonskega nadomestnega zdravljenja,
* po nedavnem kirurškem posegu ali telesni poškodbi (travma),
* v primeru prekomerne telesne mase (debelost),
* če kadite,
* če imate napredovalo kronično bolezen jeter.
* Če se karkoli od navedenega nanaša na vas, o tem pred začetkom zdravljenja **obvestite zdravnika**. Zdravila Eltrombopag Accord ne jemljite, razen če se zdravniku zdi, da pričakovane koristi pretehtajo tveganje nastanka krvnih strdkov.
* če imate **katarakto** (motnost očesne leče).
* če imate kakšno drugo **bolezen krvi**, kot je mielodisplastični sindrom (MDS). Preden boste začeli jemati zdravilo Eltrombopag Accord, bo zdravnik opravil preiskave s katerimi bo preveril, da nimate te bolezni krvi. Če imate MDS in jemljete zdravilo Eltrombopag Accord, se lahko vaš MDS poslabša.
* Če se karkoli od navedenega nanaša na vas, o tem obvestite zdravnika.

**Preiskave oči**

Zdravnik vam bo priporočil, da opravite tudi preiskave za ugotovitev katarakte. Če nimate rednih očesnih pregledov, vam jih bo zdravnik uredil. Lahko vas bodo pregledali tudi zaradi možnega pojava kakršnihkoli krvavitev v mrežnici in okrog mrežnice (za svetlobo občutljiva plast celic v notranjosti očesa).

**Potrebne redne preiskave**

Pred začetkom zdravljenja z zdravilom Eltrombopag Accord bo zdravnik s krvnimi preiskavami preveril število krvnih celic, vključno s trombociti. Krvne preiskave bo nato med zdravljenjem ponavljal v rednih časovnih presledkih.

**Krvne preiskave za določanje delovanja jeter**

Zaradi zdravljenja z zdravilom Eltrombopag Accord lahko izvidi krvnih preiskav pokažejo okvaro jeter - lahko se zviša vrednost nekaterih jetrnih encimov v krvi, še posebno bilirubina in alanin-/aspartat-aminotransferaze. Če prejemate zdravljenje z interferonom skupaj z zdravilom Eltrombopag Accord za zdravljenje majhnega števila trombocitov zaradi okužbe s hepatitis C virusom, se lahko nekatere težave z jetri poslabšajo.

Pred začetkom zdravljenja z zdravilom Eltrombopag Accord bo zdravnik s krvnimi preiskavami preveril delovanje jeter in te preiskave nato med zdravljenjem ponavljal v rednih časovnih presledkih. Če se bo količina teh snovi preveč povečala ali se bodo pojavili drugi znaki okvare jeter, boste zdravilo Eltrombopag Accord morda morali nehati jemati.

* **Preberite informacije v poglavju 4 tega navodila za uporabo *»Težave z jetri«.***

**Krvne preiskave za določitev števila trombocitov**

Če prenehate jemati zdravilo Eltrombopag Accord, se lahko število trombocitov v nekaj dneh ponovno zmanjša (*trombocitopenija*). Število trombocitov se bo nadzorovalo in zdravnik vam bo pojasnil potrebne previdnostne ukrepe.

V primeru zelo velikega števila trombocitov se lahko poveča tveganje za pojav krvnih strdkov. Krvni strdki pa lahko nastajajo tudi v primeru normalnega ali celo majhnega števila trombocitov. Zdravnik bo odmerek zdravila Eltrombopag Accord prilagodil tako, da se število trombocitov ne bo preveč povečalo.

A black and white triangle with a exclamation mark

Description automatically generatedČe se pojavi katerikoli od naslednjih znakov **krvnih strdkov,** **nemudoma poiščite zdravniško pomoč**:

* **oteklina, bolečina** ali občutljivost v **eni nogi**.
* **nenaden pojav težkega dihanja**, skupaj z ostro bolečino v prsnem košu ali hitro dihanje.
* bolečina v trebuhu, povečan obseg trebuha, kri v vašem blatu.

**Preiskave za preverjanje vašega kostnega mozga**

Pri bolnikih, ki imajo težave s kostnim mozgom, lahko zdravila, kot je zdravilo Eltrombopag Accord, težave še poslabšajo. Znaki sprememb v kostnem mozgu se lahko odkrijejo z nenormalnimi izvidi krvnih preiskav. Med zdravljenjem z zdravilom Eltrombopag Accord lahko zdravnik opravlja preiskave s katerimi bo neposredno preveril delovanje kostnega mozga.

**Preiskave za ugotavljanje krvavitev iz prebavil**

Če prejemate zdravljenje z interferonom skupaj z zdravilom Eltrombopag Accord, vas bodo po prekinitvi zdravljenja z zdravilom Eltrombopag Accord spremljali glede kakršnihkoli znakov krvavitev iz želodca ali črevesja.

**Spremljanje srčne funkcije**

Zdravnik bo mogoče ocenil, da je potrebno spremljanje vaše srčne funkcije med zdravljenjem z zdravilom Eltrombopag Accord in vam bo posnel elektrokardiogram (EKG).

**Starejši ljudje (stari 65 let ali več)**

O uporabi zdravila Eltrombopag Accord pri bolnikih, ki so stari 65 let ali več, je na voljo malo podatkov. Če ste stari 65 let ali več, je pri uporabi zdravila Eltrombopag Accord potrebna previdnost.

**Otroci in mladostniki**

Zdravilo Eltrombopag Accord ni priporočljivo za otroke, ki so stari manj kot 1 leto in imajo ITP. Prav tako ni priporočljivo za ljudi, ki so stari manj kot 18 let in imajo zmanjšano število trombocitov zaradi hepatitisa C.

**Druga zdravila in zdravilo Eltrombopag Accord**

Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katero koli drugo zdravilo. To vključuje tudi zdravila, ki jih lahko dobite brez zdravniškega recepta, in vitamine.

**Nekatera vsakdanja zdravila vplivajo na delovanje zdravila Eltrombopag Accord** – vključno z zdravili na recept in zdravili, ki jih lahko dobite brez recepta ter minerali. Takšna zdravila so:

* antacidi, ki jih uporabljamo za zdravljenje **prebavnih težav**, **zgage** ali **želodčne razjede** (glejte tudi poglavje 3 ***»Kdaj vzeti zdravilo Eltrombopag Accord«***).
* zdravila, imenovana statini, ki jih uporabljamo za **zniževanje** vrednosti **holesterola**.
* nekatera zdravila za zdravljenje **okužb s HIV**, kot je lopinavir in/ali ritonavir.
* ciklosporin, ki ga uporabljamo pri **presaditvah** in zdravljenju **imunskih bolezni**.
* minerali, kot so železo, kalcij, magnezij, aluminij, selen in cink, ki so lahko prisotni v **vitaminskih in mineralnih prehranskih dopolnilih** (glejte tudi poglavje 3 ***»Kdaj vzeti zdravilo Eltrombopag Accord«***).
* zdravila, kot sta metotreksat in topotekan, ki jih uporabljamo za zdravljenje **rakavih obolenj**.
* Če jemljete katerokoli od navedenih zdravil, o tem **obvestite zdravnika**. Nekaterih zdravil ne smete jemati skupaj z zdravilom Eltrombopag Accord. V primeru sočasnega zdravljenja bo morda treba odmerek katerega od zdravil prilagoditi ali spremeniti čas, ko vzamete posamezno zdravilo. Zdravnik bo presodil, če zdravila, ki jih že jemljete lahko jemljete skupaj z zdravilom Eltrombopag Accord in po potrebi predpisal zdravljenje z ustreznim drugim zdravilom.

Če jemljete tudi zdravila za preprečevanje nastanka krvnih strdkov, obstaja večje tveganje za pojav krvavitev. To tveganje vam bo pojasnil zdravnik.

Če ste pred uvedbo zdravljenja z zdravilom Eltrombopag Accord jemali **kortikosteroide**, **danazol** in/ali **azatioprin**, bo po začetku zdravljenja z zdravilom Eltrombopag Accord njihov odmerek morda treba zmanjšati ali zdravljenje z njimi prekiniti.

**Zdravilo Eltrombopag Accord skupaj s hrano in pijačo**

Zdravila Eltrombopag Accord ne smete jemati skupaj z živili ali pijačami mlečnega izvora, saj kalcij v mlečnih izdelkih vpliva na absorpcijo zdravila. Za več informacij glejte poglavje 3***»Kdaj vzeti zdravilo Eltrombopag Accord«.***

**Nosečnost in dojenje**

**Med nosečnostjo zdravila Eltrombopag Accord ne smete uporabljati**, razen če vam uporabo zdravila med nosečnostjo izrecno predpiše zdravnik. Učinek zdravila Eltrombopag Accord med nosečnostjo ni znan.

* **Če ste noseči,** menite, da bi lahko bili noseči ali načrtujete zanositev, o tem **obvestite zdravnika**.
* Med zdravljenjem z zdravilom Eltrombopag Accord morate uporabljati **zanesljivo metodo kontracepcije** in tako preprečiti zanositev.
* **Če med zdravljenjem** z zdravilom Eltrombopag Accord **zanosite,** o tem obvestite svojega zdravnika.

**Med zdravljenjem z zdravilom Eltrombopag Accord ne smete dojiti.** Ni znano, če se zdravilo Eltrombopag Accord izloča z materinim mlekom.

* **Če dojite** ali nameravate dojiti, o tem obvestite zdravnika.

**Vpliv na sposobnost upravljanja vozil in strojev**

**Pri jemanju zdravila Eltrombopag Accord se lahko pojavi omotica** in drugi neželeni učinki zaradi katerih je vaša pozornost lahko zmanjšana.

* **Ne vozite ali upravljajte s stroji**, razen, če ste prepričani, da vaša sposobnost ni prizadeta.

**Zdravilo Eltrombopag Accord vsebuje natrij**

To zdravilo vsebuje manj kot 1 mmol (23 mg) natrija na tableto, kar v bistvu pomeni ‘brez natrija’.

**3. Kako jemati zdravilo Eltrombopag Accord**

Pri jemanju tega zdravila natančno upoštevajte navodila zdravnika. Če ste negotovi, se posvetujte z zdravnikom ali farmacevtom. Ne spreminjajte odmerka ali urnika jemanja zdravila Eltrombopag Accord, razen če vam tako svetuje vaš zdravnik ali farmacevt. V času, ko boste jemali zdravilo Eltrombopag Accord, bo za vas skrbel zdravnik specialist, ki ima izkušnje z zdravljenjem bolezni, kot je vaša.

**Kolikšen odmerek zdravila Eltrombopag Accord vzeti**

**Za ITP**

**Odrasli** in **otroci** (stari od 6 do 17 let) **–** običajni začetni odmerek za bolnike z ITP je **ena 50 mg tableta** zdravila Eltrombopag Accord na dan. Če ste vzhodnoazijskega/jugovzhodnoazijskega porekla, bo vaš začetni odmerek lahko **manjši, to je 25 mg**.

**Otroci** (stari od 1 do 5 let) — običajni začetni odmerek za bolnike z ITP je **ena 25 mg tableta** zdravila Eltrombopag Accord na dan.

**Za hepatitis C**

**Odrasli –** običajni začetni odmerek za bolnike s hepatitisom Cje **ena 25 mg tableta** zdravila Eltrombopag Accord na dan. Če ste vzhodnoazijskega/jugovzhodnoazijskega porekla, bo vaš začetni odmerek enak, to je **25 mg**.

Učinek zdravila Eltrombopag Accord se lahko pokaže šele 1 do 2 tedna po začetku zdravljenja. Zdravnik lahko na osnovi odziva na zdravljenje dnevni odmerek ustrezno spremeni.

**Kako je treba jemati tablete**

Tableto pogoltnite celo skupaj z vodo.

**Kdaj vzeti zdravilo Eltrombopag Accord**

Poskrbite, da –


* **4 ure preden** vzamete zdravilo Eltrombopag Accord,
* in **2 uri po tem,** ko vzamete zdravilo Eltrombopag Accord,

**ne zaužijete** nobenega od naslednjih živil oziroma zdravil:

* **živil mlečnega izvora**, kot so sir, maslo, jogurt ali sladoled.
* **mleka ali mlečnih napitkov, kot so pijače, ki vsebujejo mleko, jogurt ali smetano.**
* **antacidov, ki so zdravila za zdravljenje prebavnih težav in zgage.**
* **nekaterih mineralnih in vitaminskih prehranskih dopolnil**, ki vsebujejo železo, kalcij, magnezij, aluminij, selen in cink.

V nasprotnem primeru absorpcija zdravila v telo ne bo popolna.

**Vzamete zdravilo Eltrombopag Accord**

****

**4 ure preden vzamete zdravilo ...**

**... in 2 uri po zaužitju**

**Ne smete zaužiti mlečnih izdelkov, antacidov ali mineralnih prehranskih dopolnil**

**Za več nasvetov o primerni prehrani in pijači se posvetujte z zdravnikom.**

**Če ste vzeli večji odmerek zdravila Eltrombopag Accord, kot bi smeli**

**Nemudoma se posvetujte z zdravnikom ali farmacevtom**. Zdravniku ali farmacevtu po možnosti pokažite ovojnino zdravila ali to navodilo za uporabo.

Spremljali vas bodo za morebiten pojav kateregakoli znaka ali simptoma neželenih učinkov in po potrebi nemudoma uvedli ustrezno zdravljenje.

**Če ste pozabili vzeti zdravilo Eltrombopag Accord**

Naslednji odmerek vzemite ob običajnem času. Ne vzemite več kot enega odmerka zdravila Eltrombopag Accord v enem dnevu.

**Če ste prenehali jemati zdravilo Eltrombopag Accord**

Zdravila Eltrombopag Accord ne smete nehati jemati, ne da bi se o tem prej posvetovali z zdravnikom. Če vam zdravnik svetuje, da zdravljenje z zdravilom Eltrombopag Accord prekinete, je treba nato še štiri tedne enkrat na teden nadzirati število trombocitov. Glejte tudi poglavje 4 ***»Krvavitve ali modrice po prekinitvi zdravljenja«.***

Če imate dodatna vprašanja o uporabi zdravila, se posvetujte z zdravnikom ali farmacevtom.

**4. Možni neželeni učinki**

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

**Simptomi, ki zahtevajo pozornost: obiščite zdravnika**

Pri bolnikih, ki jemljejo zdravilo Eltrombopag Accord zaradi ITP ali majhnega števila trombocitov zaradi hepatitisa C, lahko pride do možnih resnih neželenih učinkov. **Pomembno je, da poveste zdravniku, če se pri vas pojavijo ti simptomi.**

**Večja nevarnost krvnih strdkov**

Določeni bolniki imajo lahko večje tveganje za pojav krvnih strdkov in zdravila, kot je zdravilo Eltrombopag Accord, lahko te težave še poslabšajo. Nenadna zamašitev krvne žile s krvnim strdkom je občasen neželen učinek, ki se lahko pojavi pri največ 1 od 100 bolnikov.

A black and white triangle with a exclamation mark

Description automatically generated **Takoj poiščite zdravniško pomoč, če se pojavi katerikoli od naslednjih znakov krvnih strdkov:**

* **oteklina, bolečina, topla in rdeča koža** ali občutljivost v **eni nogi**.
* **nenaden pojav težkega dihanja**, skupaj z ostro bolečino v prsnem košu ali hitro dihanje.
* bolečina v trebuhu, povečan obseg trebuha, kri v vašem blatu.

**Težave z jetri**

Zdravilo Eltrombopag Accord lahko povzroči spremembe, ki se odražajo na krvnih preiskavah in so lahko znak poškodbe jeter. Težave z jetri (zvišane vrednosti encimov v krvnih preiskavah) se pojavijo pogosto in se lahko pojavijo pri največ 1 od 10 bolnikov. Druge težave z jetri se pojavijo občasno, in sicer pri največ 1 od 100 bolnikov.

Če se pojavi katerikoli od naslednjih znakov okvare jeter:

* **rumeno obarvanje** kože ali očesnih beločnic (zlatenica),
* neobičajno **temno obarvan urin**,
* **o tem takoj obvestite zdravnika.**

**Krvavitve ali modrice po prekinitvi zdravljenja**

V dveh tednih po prekinitvi zdravljenja z zdravilom Eltrombopag Accord se število trombocitov običajno zmanjša na vrednosti pred začetkom zdravljenja z zdravilom Eltrombopag Accord. Zaradi zmanjšanja števila trombocitov se lahko poveča tveganje za pojav krvavitev ali modric. Zdravnik bo število trombocitov nadziral še najmanj štiri tedne po prekinitvi zdravljenja z zdravilom Eltrombopag Accord.

* **Zdravniku povejte,** če po prekinitvi zdravljenja z zdravilom Eltrombopag Accord opažate pojavljanje krvavitev ali modric.

Po prekinitvi zdravljenja s peginterferonom, ribavirinom in zdravilom Eltrombopag Accord imajo lahko nekateri bolniki **težave s krvavitvami iz prebavil**. Simptomi lahko vključujejo:

* črno katranasto blato (spremenjena barva blata je občasen neželen učinek in se lahko pojavi pri največ 1 od 100 bolnikov)
* kri v blatu
* bruhanje krvi ali vsebine, ki je podobna kavni usedlini.
* Če opažate katerega od navedenih simptomov, takoj **obvestite zdravnika.**

**V povezavi z uporabo zdravila Eltrombopag Accord so pri odraslih bolnikih z ITP poročali o naslednjih neželenih učinkih:**

**Zelo pogosti neželeni učinki**

Lahko se pojavijo pri **več kot 1 od 10**ljudi:

* prehlad
* občutek slabosti (navzea)
* driska
* kašelj
* okužba v nosu, obnosnih votlinah (sinusih), žrelu oziroma grlu in zgornjih dihalnih poteh (okužba zgornjih dihal)
* bolečina v hrbtu

**Zelo pogosti neželeni učinki, ki se pokažejo v izvidih krvnih preiskav:**

* zvišane vrednosti jetrnih encimov (alanin aminotransferaze (ALT))

**Pogosti neželeni učinki**

Lahko se pojavijo pri **največ 1 od 10**ljudi:

* bolečina v mišicah, mišični krči, oslabelost mišic
* bolečine v kosteh
* močne menstrualne krvavitve
* vnetje žrela oziroma grla in neprijeten občutek pri požiranju
* težave z očmi, med drugim odkritje nepravilnosti pri pregledu oči, suhe oči, bolečine v očeh in zamegljen vid
* bruhanje
* gripa (influenca)
* razjede v ustih
* pljučnica
* vnetje sinusov (otekanje sluznice v sinusih)
* vnetje (oteklina) in okužba mandljev (tonzil)
* okužba pljuč, sinusov, nosu in žrela oziroma grla
* vnetje dlesni
* izguba apetita
* občutek mravljinčenja, zbadanja ali odrevenelosti, kar običajno imenujemo "mravljinčenje"
* zmanjšano zaznavanje na koži
* dremavost
* bolečine v ušesu
* bolečine, otekanje in povečana občutljivost v eni nogi (običajno v goleni) s toplo kožo nad prizadetim predelom (znaki krvnega strdka v globoki veni)
* omejena oteklina z izlivom krvi iz poškodovane krvne žile (hematom)
* vročinski oblivi
* težave v ustni votlini, med drugim suha usta, bolečine v ustih, povečana občutljivost jezika, krvaveče dlesni, razjede na ustni sluznici
* izcedek iz nosu
* zobobol
* bolečine v trebuhu
* nenormalno delovanje jeter
* kožne spremembe, med drugim prekomerno znojenje, srbeč izbočen kožni izpuščaj, rdeče lise in druge spremembe videza kože
* izpadanje las
* penast ali mehurčkast urin (znak beljakovin v urinu)
* zvišana telesna temperatura, občutek vročine
* bolečine v prsnem košu
* občutek šibkosti
* težave s spanjem, depresija
* migrena
* poslabšanje vida
* občutek vrtenja (vrtoglavica)
* prisotnost plinov v črevesu/vetrovi

**Pogosti neželeni učinki, ki se pokažejo v izvidih krvnih preiskav:**

* zmanjšano število eritrocitov (anemija)
* zmanjšano število trombocitov (trombocitopenija)
* zmanjšano število levkocitov
* znižana vrednost hemoglobina
* zvečano število eozinofilcev
* zvečano število levkocitov (levkocitoza)
* zvišana vrednost sečne kisline
* znižana vrednost kalija
* zvišana vrednost kreatinina
* zvišana vrednost alkalne fosfataze
* zvišane vrednosti jetrnih encimov (aspartat aminotransferaze (AST))
* zvišana vrednost bilirubina v krvi (snovi, ki nastaja v jetrih)
* zvišane vrednosti nekaterih beljakovin

**Občasni neželeni učinki**

Lahko se pojavijo pri **največ 1 od 100**ljudi:

* alergijska reakcija
* zapora katere od arterij, ki s krvjo oskrbujejo posamezne dele srca
* nenaden pojav zadihanosti, zlasti če ga spremlja ostra bolečina v prsnem košu in/ali hitro dihanje, ki je lahko znak krvnega strdka v pljučih (glejte začetni del poglavja 4 "***Večja nevarnost krvnih strdkov***"**)**
* izguba funkcije dela pljuč zaradi zapore pljučne arterije (pljučni infarkt)
* možna bolečina, oteklina in/ali rdečina okrog vene, kar je lahko znak krvnega strdka v veni
* porumenelost kože in/ali bolečine v trebuhu, ki so lahko znak zapore v žolčnem sistemu, poškodbe jeter, okvare jeter zaradi vnetja (glejte začetni del poglavja 4 "***Težave z jetri***")
* okvara jeter zaradi zdravil
* hitro utripanje srca, nepravilen srčni utrip, pomodrelost kože, motnje srčnega ritma (podaljšanje intervala QT), kar so lahko znaki bolezni srca in krvnih žil
* krvni strdek
* zardevanje
* boleče otekanje sklepov zaradi sečne kisline (protin)
* nezainteresiranost, motnje razpoloženja, neutolažljiv jok ali nepričakovani izbruhi joka
* težave z ravnotežjem, težave z govorom in delovanjem živcev, tresenje
* boleče ali nenavadne zaznave na koži
* ohromelost na eni strani telesa
* migrena z avro
* okvara živca
* razširitev oziroma otekanje krvnih žil, ki povzroči glavobol
* težave z očmi, med drugim povečano solzenje, zamotnitev očesne leče (katarakta), krvavitev v mrežnici, suhost oči
* težave z nosom, žrelom oziroma grlom in sinusi, težave z dihanjem med spanjem
* mehurčkaste spremembe ali drobne razjede v ustih in žrelu
* izguba apetita
* prebavne težave, med drugim pogostejše odvajanje blata, zastrupitev s hrano, kri v blatu, bruhanje krvi
* krvavitev iz danke, spremenjena barva blata, napihnjenost trebuha, zaprtje
* težave v ustni votlini, med drugim suha usta ali vnetje ustne sluznice, boleč jezik, krvaveče dlesni, neprijeten občutek v ustih
* sončne opekline
* občutek vročine, občutek tesnobe
* rdečina ali oteklina okoli rane
* krvavitev v kožo okoli katetra (če je vstavljen)
* občutek tujka
* težave z ledvicami, med drugim vnetje ledvic, pogosto odvajanje urina ponoči, odpoved ledvic, prisotnost levkocitov v urinu
* hladen znoj
* splošno slabo počutje
* okužba kože
* spremembe kože, med drugim obarvanje kože, luščenje, rdečina, srbenje in znojenje
* mišična šibkost
* rak danke in debelega črevesa

**Občasni neželeni učinki, ki se pokažejo v izvidih krvnih preiskav:**

* sprememba oblike eritrocitov
* prisotnost nezrelih levkocitov, kar je lahko znak določenih bolezni
* zvišano število trombocitov
* znižana vrednost kalcija
* znižano število eritrocitov (anemija) zaradi povečane razgradnje eritrocitov (hemolitična anemija)
* zvišano število mielocitov
* zvišano število nezrelih nevtrofilcev
* zvišana vrednost sečnine v krvi
* zvišana vrednost beljakovin v urinu
* zvišana vrednost albuminov v krvi
* zvišana vrednost celokupnih beljakovin
* znižana vrednost albuminov v krvi
* znižana pH vrednost urina
* zvišana vrednost hemoglobina

**V povezavi z uporabo zdravila Eltrombopag Accord so pri otrocih (v starosti od 1 do 17 let) z ITP poročali o naslednjih neželenih učinkih:**

Če navedeni neželeni učinki postanejo močno izraženi, obvestite zdravnika, farmacevta ali medicinsko sestro.

**Zelo pogosti neželeni učinki**

Lahko se pojavijo pri **več kot 1 od 10** otrok:

* okužba v nosu, obnosnih votlinah (sinusih), žrelu oziroma grlu in zgornjih dihalnih poteh, nahod (okužba zgornjih dihal
* driska
* bolečine v trebuhu
* kašelj
* zvišana telesna temperatura
* občutek slabosti (navzea)

**Pogosti neželeni učinki**

Lahko se pojavijo pri **največ 1 od 10** otrok:

* težave s spanjem (nespečnost)
* zobobol
* bolečine v nosu in žrelu oziroma grlu
* vnetje v nosu, izcedek iz nosu ali zamašen nos
* vneto grlo oziroma žrelo, izcedek iz nosu, kongestija in kihanje
* težave v ustni votlini, med drugim suha usta, bolečine v ustih, povečana občutljivost jezika, krvaveče dlesni, razjede na ustni sluznici

**V povezavi z uporabo zdravila Eltrombopag Accord v kombinaciji s peginterferonom in ribavirinom so pri bolnikih z okužbo z virusom hepatitisa C poročali o naslednjih neželenih učinkih:**

**Zelo pogosti neželeni učinki**

Lahko se pojavijo pri **več kot 1 od 10** ljudi:

* glavobol
* izguba apetita
* kašelj
* občutek slabosti (navzea), driska
* bolečine v mišicah, oslabelost mišic
* srbenje
* utrujenost
* zvišana telesna temperatura
* neobičajno izpadanje las
* občutek šibkosti
* gripi podobna bolezen
* otekanje rok in stopal
* mrazenje

**Zelo pogosti neželeni učinki, ki se pokažejo v izvidih krvnih preiskav:**

* zmanjšano število eritrocitov (anemija)

**Pogosti neželeni učinki**

Lahko se pojavijo pri **največ 1 od 10**ljudi:

* okužba sečil
* vnetje sinusov, žrela oziroma grla in ust, gripi podobni simptomi, suha usta, vnetje ustne sluznice, zobobol
* hujšanje
* motnje spanja, neobičajna zaspanost, depresija, tesnoba
* omotičnost, težave s pozornostjo in spominom, spremembe razpoloženja
* upad možganskih funkcij zaradi okvare jeter
* mravljinčenje ali odrevenelost v rokah ali stopalih
* zvišana telesna temperatura, glavobol
* težave z očmi, med drugim zamotnitev očesne leče (katarakta), suhe oči, majhne rumene obloge v mrežnici, rumeno obarvanje očesnih beločnic
* krvavitev v mrežnici
* občutek vrtenja (vrtoglavica)
* hiter ali nepravilen srčni utrip *(*palpitacije), zadihanost
* kašelj z izkašljevanjem sluzi, izcedek iz nosu, gripa (influenca), razjede ustne sluznice, razjede sluznice žrela in bolečine pri požiranju
* prebavne težave, med drugim bruhanje, bolečine v trebuhu, težave po zaužitju hrane, zaprtje, napihnjen trebuh, motnje okušanja, hemoroidi, bolečine/neprijeten občutek v trebuhu, nabrekanje krvnih žil in krvavitev v požiralniku
* zobobol
* težave z jetri, med drugim tumor v jetrih, rumeno obarvanje očesnih beločnic ali kože (zlatenica), okvara jeter zaradi zdravil (glejte začetni del poglavja 4 "***Težave z jetri***")
* spremembe na koži, med drugim izpuščaj, suha koža, ekcem, pordelost kože, srbenje, prekomerno znojenje, nenormalne kožne tvorbe, izpadanje las
* bolečine v sklepih, bolečine v hrbtu, bolečine v kosteh, bolečine v okončinah (rokah, nogah, dlaneh ali stopalih), mišični krči
* razdražljivost, splošno slabo počutje, kožne reakcije, kot so rdečina ali oteklina in bolečine na mestu injiciranja, bolečine in neprijeten občutek v prsnem košu, zastajanje tekočine v telesu ali v okončinah, kar povzroči otekanje
* okužba v nosu, obnosnih votlinah (sinusih), žrelu oziroma grlu in zgornjih dihalnih poteh, nahod (okužba zgornjih dihal), vnetje bronhialne sluznice
* depresija, tesnoba, težave s spanjem, nervoznost

**Pogosti neželeni učinki, ki se pokažejo v izvidih krvnih preiskav:**

* zvišana vrednost sladkorja v krvi (glukoze)
* zmanjšano število levkocitov
* zmanjšano število nevtrofilcev
* znižana vrednost albumina v krvi
* znižana vrednost hemoglobina
* zvišana vrednost bilirubina v krvi (snovi, ki nastaja v jetrih)
* spremembe vrednosti encimov, ki uravnavajo strjevanje krvi

**Občasni neželeni učinki**

Lahko se pojavijo pri **največ 1 od 100**ljudi:

* bolečine pri uriniranju
* motnje srčnega ritma (podaljšanje intervala QT)
* trebušna gripa (gastroenteritis), vnetje grla oziroma žrela
* mehurčkaste spremembe ali drobne razjede v ustih, vnetje želodca
* spremembe kože, med drugim sprememba barve kože, luščenje, rdečina, srbenje, lezije in nočno znojenje
* krvni strdki v jetrni veni (lahko zaradi bolezni jeter in/ali prebavil)
* nenormalno strjevanje krvi v majhnih krvnih žilah in odpoved ledvic
* izpuščaj ali razvoj podplutbe na mestu injiciranja, neprijeten občutek v prsnem košu
* znižano število eritrocitov (anemija) zaradi povečane razgradnje eritrocitov (hemolitična anemija)
* zmedenost, agitacija
* odpoved jeter

**V povezavi z uporabo zdravila Eltrombopag Accord so pri bolnikih s hudo aplastično anemijo poročali o naslednjih neželenih učinkih:**

Če navedeni neželeni učinki postanejo močno izraženi, obvestite zdravnika, farmacevta ali medicinsko sestro.

**Zelo pogosti neželeni učinki**

Lahko se pojavijo pri **več kot 1 od 10**ljudi:

* kašelj
* glavobol
* bolečine v ustih in žrelu oziroma grlu
* driska
* občutek slabosti (navzea)
* bolečine v sklepih (artralgija)
* bolečine v okončinah (rokah, nogah ali dlaneh in stopalih)
* omotičnost
* huda utrujenost
* zvišana telesna temperatura
* mrazenje
* draženje v očeh
* mehurčaste spremembe v ustih
* krvaveče dlesni
* bolečine v trebuhu
* mišični krči

**Zelo pogosti neželeni učinki, ki se pokažejo v izvidih krvnih preiskav:**

* nenormalne spremembe celic v kostnem mozgu
* zvišane vrednosti jetrnih encimov (aspartat aminotransferaze (AST))

**Pogosti neželeni učinki**

Lahko se pojavijo pri največ **1 od 10** ljudi:

* tesnoba
* depresija
* občutek mraza
* splošno slabo počutje
* težave z očmi, med drugim težave z vidom, zamegljen vid, zamotnitev očesne leče (katarakta), pikice ali motnjave v očesu (delci v steklovini), suhe oči, skeleče oči, porumenelost beločnic ali kože
* krvavitev iz nosu
* prebavne težave, med drugim oteženo požiranje, bolečine v ustih, otekel jezik, bruhanje, izguba apetita, bolečine ali neprijeten občutek v trebuhu, napihnjenost trebuha, prisotnost plinov v črevesju/vetrovi, zaprtje, motnje črevesne peristaltike, ki lahko povzročajo zaprtje, napihnjenost trebuha, drisko in/ali zgoraj navedene simptome, spremenjena barva blata
* izguba zavesti
* težave s kožo, med drugim majhne rdeče ali vijolične pikčaste spremembe zaradi drobnih krvavitev v kožo (petehije), izpuščaj, srbenje, koprivnica, kožne spremembe
* bolečine v hrbtu
* bolečine v mišicah
* bolečine v kosteh
* šibkost (astenija)
* otekanje nog zaradi zastajanje tekočine v telesu
* nenormalno obarvan urin
* prekinitev dotoka krvi v vranico (infarkt vranice)
* izcedek iz nosu

**Pogosti neželeni učinki, ki se pokažejo v izvidih krvnih preiskav:**

* zvišana vrednost encima, ki se sprošča pri razgradnji mišic (encima kreatin kinaze)
* kopičenje železa v telesu (preobremenitev z železom)
* znižana vrednost sladkorja v krvi (hipoglikemija)
* zvišana vrednost bilirubina v krvi (snovi, ki nastaja v jetrih)
* zmanjšano število levkocitov

**Neželeni učinki z neznano pogostnostjo**

Njihove pogostnosti ni mogoče oceniti na osnovi razpoložljivih podatkov:

* obarvanje kože
* potemnitev kože
* okvara jeter zaradi zdravil

**Poročanje o neželenih učinkih**

Če opazite katerega koli izmed neželenih učinkov, se posvetujte z zdravnikom, farmacevtom ali medicinsko sestro. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v [Prilogi V](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx). S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.

**5. Shranjevanje zdravila Eltrombopag Accord**

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na škatli in pretisnem omotu.

Za shranjevanje zdravila niso potrebna posebna navodila.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.

**6. Vsebina pakiranja in dodatne informacije**

**Kaj vsebuje zdravilo Eltrombopag Accord**

Učinkovina zdravila Eltrombopag Accord je eltrombopag.

**12,5 mg filmsko obložene tablete**

Ena filmsko obložena tableta vsebuje 12,5 mg eltrombopaga v obliki eltrombopagijevega olamina.

**25 mg filmsko obložene tablete**

Ena filmsko obložena tableta vsebuje 25 mg eltrombopaga v obliki eltrombopagijevega olamina.

**50 mg filmsko obložene tablete**

Ena filmsko obložena tableta vsebuje 50 mg eltrombopaga v obliki eltrombopagijevega olamina.

**75 mg filmsko obložene tablete**

Ena filmsko obložena tableta vsebuje 75 mg eltrombopaga v obliki eltrombopagijevega olamina.

Druge sestavine zdravila so: manitol, povidon, mikrokristalna celuloza, natrijev karboksimetilškrob, magnezijev stearat, izomalt (E953), kalcijev silikat, hipermeloza, titanov dioksid (E171), triacetin, rdeči železov oksid (E172) in rumeni železov oksid (E172) [razen za 75 mg].

**Izgled zdravila Eltrombopag Accordin vsebina pakiranja**

Eltrombopag Accord 12,5 mg filmsko obložene tablete  
Oranžne do rjave, okrogle, obojestransko izbočene filmsko obložene tablete z oznako »I« na eni strani in s premerom približno 5,5 mm.

Eltrombopag Accord 25 mg filmsko obložene tablete  
Temno rožnate, okrogle, obojestransko izbočene filmsko obložene tablete z oznako »II« na eni strani in s premerom približno 8 mm.

Eltrombopag Accord 50 mg filmsko obložene tablete  
Rožnate, okrogle, obojestransko izbočene filmsko obložene tablete z oznako »III« na eni strani in s premerom približno 10 mm.

Eltrombopag Accord 75 mg filmsko obložene tablete  
Rdeče do rjave, okrogle, obojestransko izbočene filmsko obložene tablete z oznako »IV« na eni strani in s premerom približno 12 mm.

Tablete so na voljo v pretisnih omotih iz aluminija (OPA/Alu/PVC-Alu) v škatlah, ki vsebujejo 14, 28 ali 84 tablet in pakiranju po več enot, ki vsebuje 84 filmsko obloženih tablet (3 pakiranja po 28 filmsko obloženih tablet) ali v perforiranih deljivih pretisnih omotih s posameznimi odmerki iz aluminija (OPA/Alu/PVC-Alu) v škatlah, ki vsebujejo 14 x 1, 28 x 1 ali 84 x 1 filmsko obloženih tablet in pakiranju po več enot, ki vsebuje 84 x 1 filmsko obloženih tablet (3 pakiranja po 28 x 1 filmsko obloženih tablet).

Pakiranja, ki vsebujejo 84 tablet ali 84 x 1 tablet in pakiranja po več enot (skupna pakiranja), ki vsebujejo 84 (3 pakiranja po 28) in 84 x 1 (3 pakiranja po 28 x 1) tablet ne veljajo za tablete 12,5 mg.

Na trgu morda ni vseh navedenih pakiranj.

**Imetnik dovoljenja za promet z zdravilom**

Accord Healthcare S.L.U.

World Trade Center, Moll de Barcelona, s/n,

Edifici Est, 6a Planta,

08039 Barcelona,

Španija

**Proizvajalec**

Accord Healthcare Polska Sp. z.o.o.

ul.Lutomierska 50,

95-200, Pabianice, Poljska

Synthon Hispania S.L.

Castello, 1

Poligono Las Salinas

08830 Sant Boi de Llobregat, Španija

Synthon B.V.

Microweg 22

6545 CM Nijmegen, Nizozemska

Accord Healthcare Single Member S.A.

64th Km National Road Athens,

Lamia, Schimatari, 32009, Grčija

Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom:

AT / BE / BG / CY / CZ / DE / DK / EE / ES / FI / FR / HR / HU / IE / IS / IT / LT / LV / LU / MT / NL / NO / PL / PT / RO / SE / SI / SK

Accord Healthcare S.L.U.

Tel. št.: +34 93 301 00 64

EL

Win Medica Α.Ε.

Τηλ: +30 210 74 88 821

**Navodilo je bilo nazadnje revidirano**

**Drugi viri informacij**

Podrobne informacije o zdravilu so objavljene na spletni strani Evropske agencije za zdravila <https://www.ema.europa.eu>. Na voljo so tudi povezave do drugih spletnih straneh o redkih boleznih in zdravljenjih.